Julen 2018 | Hazyland\nFredag d. 21.12 forlod jeg mit arbejde i Stenlille lidt over 13.30 og kørte ud i hallen i Niløse, hvor jeg havde booket træningstid fra 14 til 16.\nJeg startede med at sætte 3 forskellige Nose Work søg op i hallen. Et med 3 eukalyptus kilder, et med 3 lette lavendel kilder og et hvor kilderne sad oppe under noget, så hunden skulle dukke sig ind under et eller andet, for at komme til den. Det sidste søg var vores hjemmearbejde på det Nose Work hold, som Gollum har gået på her i december.\nDa det hele var gjort klar, hentede jeg hunde og så trænede Gollum og Hero deres nye dog dancing programmer. De trænede 30 minutter hver – ca. Hero trænede slutningen og starten på vores nye program og Gollum trænede præcision i positionerne.\nOg derefter fik alle 3 hunde lov til at lave alle 3 Nose Work søg. Det var ret tydeligt, at Gollum og Biscuit har søgt mere på eukalyptus end Hero har. Der skal jeg huske også at få styrket Hero. Han er den af mine hunde, der laver mindst Nose Work og derfor udvikler han sig selvfølgelig også langsommere end de andre.\nPå vej hjem fra hallen, gik vi en lille tur i den julepyntede by og jeg stoppede og købte julegave til hundene. 3 stk af deres favorit tygge-ting, så havde de også noget at hygge sig med mens de to-benede hyggede med julegaver og juleguf.\nJeg troede ikke at jeg skulle på arbejde igen før d. 24.12, men jeg kom i tanke om, at jeg havde glemt at skrive nogen ting ned til personalet og der var også kommet et par medicinkort opdateringer siden jeg kørte dagen før, så alt i alt gav det mening lige at køre en smut derud.\nSåh vi kørte i akademihaven og gik en tur og derefter forsatte jeg til Stenlille. Jeg fik ordnet de ting, som jeg kom for og så fik jeg også lige en kop kaffe og en småkage sammen med beboerne 🙂\nJeg kørte videre mod Lille Skenved, hvor Helle og jeg havde aftalt at træne sammen.\nOhhh vi gik helt i selvspind. Vi trænede programmer, lydighed og Nose Work i lange baner. Det var super hyggeligt og vi gav os god tid og havde god træning.\nJeg testede hvor langt Hero var kommet med sit program… Mmmm ikke langt nok til, at vi skal prøve at gøre det uden belønning undervejs 😀 Vi kan efterhånden alle øvelser – vi kan bare ikke kæde det sammen endnu.\nGollum derimod lavede så godt som hele sit program uden belønningspauser. Han fik nogle godbidder i den første position og så stoppede jeg og legede bold inden allersidste link. Men han lavede nok 75 – 80% af sit program uden stop og uden belønning. Han var mega dygtig.\nOg derefter gik vi Nose Work amok. Vi lavede 3 søg – et i drivhuset, et i fyrrummet og et i bryggerset.\nDet i drivhuset viste sig at være ret svært. Den ene kilde fandt de alle let. Den ene fandt de efter noget søgen og den sidste var det kun Biscuit der fandt. For Biscuit var rocker-sej i det søg. Der hvor alle de andre kæmpede og havde det svært, der gik han bare til den og fandt dem alle inden for en ret god tid. Han var den sidste hund, der lavede det søg og vi stod med åben mund og underkæben på jorden, da han var færdig. Vildt, at han tog det så flot, når de andre havde haft det svært. Iøvrigt var vi lidt overraskede over, at det var så svært. Måske fordi der er mange utætheder i et drivhus, så det er svært at sige hvorfra det trækker og svært at vurderer hvordan færten vil bevæge sig rundt?\nSøget i bryggerset klarede alle hundene flot – også Doggie, der ellers var noget udfordret af, at jeg ikke kunne huske, hvor jeg havde placeret kilden. Ups.\nOg søget i fyrrummet var et godt og let søg at slutte på – kilderne var lige til og i god ‘nå-højde’.\nDet var ikke alle hunde, der lavede alle søg – de dygtigste hunde lavede de svære søg og de mindre erfarne hunde lavede de lettere søg.\nVi havde en rigtig hygge morgen med kaffe og Netflix.\nOp ad formiddagen kørte vi i akademihaven og gik en tur. De to border collier mente også, at det var på tide, at få årets julebad, så den fik de også lige klaret.\nOg drengene klarede lige julebadet 🙂\nDa hundene var luftet, kørte vi til træningshallen og trænede. Vi tog en time med nye programmer og en time med Nose Work.\nHero arbejdede igen på afslutningen af sit nye program – en masse boldleg for at tilbyde det rigtige trick på det rigtige tidspunkt.\nOg Gollum arbejdede igen med præcision i sine heelwork positioner og så arbejdede vi med de mere enkle links i hans program. De svære links skal vi nok få trænet, men jeg har tendens til at glemme det, der fungerer og dermed mister det værdi og kommer til at fungere dårligere. Så det kiggede vi på.\nOg så lavede vi 3 Nose Work søg – et med eukalyptus, et beholdersøg med lavendel og et indesøg med lavendel.\nJeg havde sat den ene kilde højt, i det sidste søg – det med lavendel. Det har drengene ikke gjort det så meget i før, men både Gollum og Biscuit klarede det faktisk rigtig godt. Hero var lidt mere udfordret, men jeg belønnede ved, da jeg kunne se på hans adfærd, at han havde fået færten, så det blev også et godt søg for ham.\nKlar til beholdersøg\nSuper hyggelig formiddag og det var skønt at være sammen med drengene.\nResten af dagen stod på pakkeri til juleaften og hygge med hundene.\nMorgenen d. 24. december blev pludselig meget hektisk, da min far havde fået noget mave-onde og derfor ikke mente, at det var fornuftigt at køre til Hillerød om eftermiddagen. Han havde brug for, at jeg kom og hentede julegaver. Så da jeg så hans besked kl. 8, gik det pludselig stærkt! De sidste ting i weekend-tasken, hunde og bagage i bilen og så afsted. Næstved tur/retur på 1½ time og så passede det med, at jeg ankom på arbejdet kl. 10 som jeg havde aftalt med medarbejderne! Phew!\nJeg spiste morgenmad på arbejdet og ønskede alle en glædelig jul og derefter kørte jeg videre til Lille Skensved, hvor jeg mødtes med Helle for at træne hunde.\nDen yngre generation trænede nye programmer (LP programmer eller HTM programmer alt efter hvilken sport de dyrker) og alle både unge og gamle trænede Nose Work. De var alle sammen meget dygtige og det var dejligt for de to-benede, at vide, at alle havde brugt hoved og krop inden juleaften.\nKl. 14 gik turen videre mod Hillerød, hvor jeg ankom en time senere. Andreas og jeg gik en tur med alle hundene – mine og Amy – mens min søster lavede kaffe og varmede æbleskiver og da hundene var godt luftede, var vi klar til julehygge.\nSidst på eftermiddagen åbnede vi julegaver og bagefter var der ro på både børn og voksne til at nyde julemaden.\nMine to nevøer fik hver en foto-bog i julegave, som handlede om den gang Amy var en lille baby og vi var i Sverige for at se hende og hvor det blev beslutttet, at hun skulle være deres lille mops. Der var en masse billeder af Amy i og også noget tekst – jeg var super imponeret over, at 8 årige Marcus kunne læse bogen højt for os. Der var en del svære ord og også ord, som han ikke har mødt før, men han klarerede det hele. Hold da op, hvordan er han blevet så god til at læse?!\nBogen med Amy som hovedperson\nMarcus var mega sej og læste hele bogen højt for familien\nAmy fik en masse nyt legetøj i julegave og mine drenge fik tyggeben, så der var hygge hele vejen rundt.\nSødeste Jule Amy\nEn fin ny pive-dyrs-bamse\nEn masse dejlige tyggeting\nDet var en skøn aften med god mad og det var dejligt at være sammen med familien – vi manglede selvfølgelig min far, men vi talte i telefon med ham og han havde det heldigvis efterhånden lidt bedre.\nDrengene vågnede tidligt og det gjorde Amy åbenbart også, så kl. 7.30 var min søster og jeg ude på hunde-morgen-tur.\nDa vi kom hjem, var der også ved at komme liv i nevøerne. Jeg hyggede med dem, mens min søster lavede lækker brunch til os.\nMarcus havde fået en drone-agtig bold, der reagerer på kropsvarme i julegave. Man styrer den, ved at holde hænderne (kropsvarme) hen i nærheden af den. Den legede vi ret meget med.\nAmy elsker at kysse på mine hunde – de elsker ikke at blive kysset på. Derfor har vi indtil nu, skærmet dem lidt med Amys overvældende kærlighedserklæringer. Men nu er Amy blevet ½ år og lidt mere fornuftig, så så vi havde spist, tog vi Biscuit og Gollum med ud sammen med Amy. Vi blev dog hurtigt enige om, at det var for vildt med dem alle 3 – Gollum var ved at løbe Biscuit ned, så vi lod de andre blive hjemme og gik en tur bare med Amy og Gollum. De hyggede sig begge to. Dejligt og Amy ovenud begejstret over, at han endelig gad at lege med hende 😀\nVi spiste ris-a-la-mande til frokost og derefter sagde jeg farvel og tak for en dejlig juleaften.\nJeg havde booket træningshal fra kl. 14, men da jeg kom frem, havde Hero fået dårlig mave, så jeg besluttede ikke at tage ham ind i hallen. Han fik lov til at vente i bilen mens Biscuit og Gollum lavede 2 Nose Work søg. Når ikke Hero kunne træne, så besluttede jeg, at gøre det kort og komme hjem. Hundene var alligevel også trætte efter 1½ døgn på farten, så de ville nok have det helt fint med en fridag.\nGollum's Container Search 💙 #K9NoseWork #K9NoseWorkTrainingSession #SuperDog #NoseWork #smartdog #bordercollie #CanineNoseWork #NoseWorkDog #DogTraining #dogsatwork #dogsofinstaworld #bordercollieofinstagram #bordercollietraining #dogsofinstagram #instadog\nA post shared by Emmy Marie Simonsen (@the_hazyland_boys) on Dec 25, 2018 at 5:55am PST\nOg ingen tvivl om, at det var en fin beslutning…. alle 3 gik i brædderne, da vi kom hjem. Det tog ikke mange sekunder, før julefreden indfandt sig i flokken; ude er godt, men hjemme er bedst og de var glade for at være hjemme 🙂\nAftensmaden bestod af rester fra julemiddagen, som min søster havde sendt med mig hjem. Mums dejlig julemad to dage i træk 🙂\nInd imellem er det dejligt med en dag helt uden planer og sådan en dag var den 26. december.\nMorgenen tilbragte jeg på sofaen med en god Netflix film på fjernsynet og derefter kørte jeg i skoven med hundene. Vi gik den lange tur rundt – vi havde jo god tid og vi havde næsten skoven for os selv. Vi mødte et par mountain-bikere, men ellers var der helt stille.\nHeros mave havde det heldigvis godt igen. Phew! Det havde været træls, hvis alle fridagene mellem jule og nytår skulle gå med dårlig mave.\nJeg besluttede alligevel, at være lidt forsigtig, så da vi senere på dagen gik ud for at træne, så var det hovedsageligt med bold som belønning og ellers bare med almindeligt tørfoder. Jeg så ingen grund til at putte for mange godbidder i hans mave, hvis den var lidt sart lige i disse dage.\nHero trænede slutningen på hans program og så trænede han løbe-øvelserne – vi kunne jo lige så godt udnytte, at vi trænede udendørs med god plads.\nGollum trænede højre vendinger uden at komme ind foran mig i almindeligt venstre heelwork. Sommetider har han tendens til at komme for langt frem, når jeg drejer til højre – han sætter simpelthen farten for meget op, når han skal følge med mig rundt og derfor ender han med at være lidt for langt fremme. Så jeg havde bolden bag ryggen og når jeg drejede til højre, klikkede jeg inden han nåede at komme for langt frem – når Gollum hørte klikket, sprang han bagom mig og tog bolden bag min ryg. Der skulle ikke ret mange gange til, før Gollum blev meget opmærksom på at tilpasse sit tempo, så han fulgte med mig rundt – der var mindre tendens til at han ville fremad, når han ventede på at få lov til at springe bagud efter bolden. Det var super god træning. Og han fik også lov til at lave løbeøvelser – dejligt med god plads 🙂\nBiscuit lavede et udendørs Nose Work søg. Efter den lange gåtur, havde han egentlig ikke brug for at træne, men han skulle ikke føle sig udenfor, så han fik et enkelt søg 🙂\nD. 27. december var familiedag!\nJeg startede på Vestre Kirkegård, hvor jeg lagde en juledekoration på min mors grav og bagefter gik vi en lang tur i de smukke omgivelser.\nDet var dejligt at se, hvor mange af gravene, der havde haft julebesøg. Der stod blomster, kranse, lys og juletræer rigtig mange steder.\nEfter gåturen, tog vi afsked med min mor, og så kørte vi til Hillerød til min søster. Min far var også besøg – vi var inviteret til julefrokost.\nVi hyggede med god mad, familiehygge og selvfølgelig med hundene.\nAmy elsker at have besøg af drengene og vil helst kysse dem uafbrudt. Biscuit ser lidt bekymret ud – han er vist ved at være træt af at have en mops-tunge om næsen 😀\nAmy forstår at gøre sig det mageligt\nGollum og Amy\nMarcus og Gollum\nDet er hårdt arbejde, at være en god værtinde\nMin far kørte hjem efter maden. Jeg blev og overnattede…\nJeg startede dagen med en gåtur med hundene og med at pakke mine ting. Da jeg var færdig med det, havde min søster morgenmad klar, så familiehygge omkring morgenmaden, inden jeg sagde farvel og tak for en hyggelig jul og kørte mod Lille Skensved.\nBiscuit tog sig en ordentlig morfar – det havde været hårdt at være på familiebesøg ❤ Gollum syntes vist, at han fyldte lidt rigeligt 😀\nHer trænede Helle og jeg HTM hundene og derefter satte vi 4 forskellige Nose Work søg op – 1 udendørs-, 2 indendørs- og 1 køretøjssøg.\nOg det passede perfekt. Da vi var færdige, ankom Kirsten og Easy. Vi hyggede med kaffe og kage inden vi skiftedes til at lave Nose Work med de 3 Nose Work hunde Gollum, Ex-it og Easy.\nSuper hyggeligt eftermiddag og en hyggelig afslutning på en dejlig juleperiode.\nTak til alle, der har bidraget til, at gøre julen 2018 til en rigtig glædelig jul ❤\nDette indlæg blev udgivet i Amy, Biscuit, Familie, Gåture, Gollum, Hero, Marsvin, Træning. Bogmærk permalinket.\nEt svar til Julen 2018\n28. december 2018 kl. 20:33\nLyder som en dejlig jul 🎄 tak for nogle hyggelige træninger 😊


SAS får begmand af kreditvurderingsbureau - FINANS\nSAS får begmand af kreditvurderingsbureau\nKreditvurderingsbureauet Moody's har givet SAS' kreditværdig et hak nedad. Det afspejler en alvorlig situation, hvor kapitalen bliver tyndere og tyndere i takt med, at pengene fosser ud af flyselskabet, siger en analytiker.\n19.03.2021 kl. 21:18\nSAS får nu udstillet den dybt alvorlige situation, flyselskabet sammen med resten af branchen befinder sig i.\nKreditvurderingsbureauet Moody’s har fredag aften nedgraderet SAS’ kreditværdighed - fra karakteren B3 til Caa1. TIlsvarende er det, der hedder ”Baseline Credit Assessment” blevet sænket caa2 fra caa1.\n»Man kan sige, at det ikke er nogen overraskelse, at SAS har det økonomisk svært. Men en nedgradering fra Moody’s betyder, at alle i finansmarkederne får mejslet den finansielle virkelighed i sten. SAS befinder sig i en meget svær situation,« siger Jacob Pedersen, der er aktieanalytiker i Sydbank og har dækket SAS i mange år.\nEn karakter fra Moody’s bliver brugt af investorer, banker, leverandører og kunder til at vurdere, hvor stærk en finansiel position et selskab befinder sig i.\nOm nedgraderingen skriver Moody’s blandt andet:\n»SAS’ likviditetsprofil er forværret betydeligt i løbet af et enkelt kvartal frem til 31, januar 2021, hvor gruppens beholdning af kontanter og ”marketable securities” (omsættelige papirer, red.), faldt fra 10,2 mia. svenske kroner i begyndelsen af kvartalet til 4,7 mia. ved udgangen af kvartalet,« skriver Moody’s.\nDet er selvsagt pandemien, der har fjernet en meget stor del af SAS’ indtægtsgrundlag, lige som det har bragt hele flybranchen i knæ.\nDet fremgik tydeligt af SAS’ seneste kvartalsregnskab, som kom i februar. Omsætningen i SAS i regnskabsårets første kvartal landede på knap 2,3 mia. svenske kr., hvilket var mindre end en fjerdedel af omsætningen i samme kvartal for et år siden. Passagerindtægterne faldt med 84 pct.\nDet var ikke lykkedes for SAS at nedbringe omkostningerne i samme takt, som indtægterne er faldet. Derfor fik SAS et underskud i første kvartal på 1,9 mia. svenske kr.\n»Normalt ville SAS have en indtægt på månedsbasis på et sted mellem to og fire mia. svenske kroner, men i øjeblikket triller der få hundrede mio. kroner ind. Samtidig er der masser af omkostninger, så pengene fosser ud af kassen,« siger Jacob Pedersen.\nI oktober gennemførte SAS’ ejere, som bl.a. tæller den danske og den svenske stat, en redningsplan, som betød, at selskabet fik tilført 8,6 mia. kr.\nMen siden da har SAS brugt mange penge på at refundere passagerernes billetter efter alle de aflyste rejser i 2020, og desuden har selskabet så hver eneste måned tabt penge på driften.\n»Mit bedste bud er, at der forsvinder 6-700 mio. kr. ud af kassen om måneden, så de er nødt til at gøre noget relativt snart,« siger Jacob Pedersen.\nHan peger på, at SAS kan skaffe penge ved at sælge ud af sin flåde af fly og så lease dem tilbage igen.\n»De er nødt til at adressere situationen. SAS vil nok forsøge at se, om de ikke selv kan skaffe penge til at klare sig igennem coronakrisen, men for hver måned der går, bliver polstringen mindre. Måske kan selskabet med nød og næppe undgå en kapitaltilførsel udefran, men det bliver med et papirtyndt kapitalgrundlag,« siger Jacob Pedersen.\nDet er endnu ikke lykkedes at få en kommentar fra SAS.\n18.03.21 SAS: Trods øget rejselyst venter folk med at booke\n25.02.21 SAS-kassen tømmes i et foruroligende tempo


Tints of nature, Hårfarve 8C Ash Blonde Tints of Nature, 130 ml\n> Personlig pleje>Tints of nature, Hårfarve 8C Ash Blonde Tints of Nature, 130 ml\nHårfarve 8C Ash Blonde Tints of Nature, 130 ml, Tints of nature,\nAskeblond permanent hårfarve.\nAsh Blonde 8C - Sæt moden først med denne cool og kompleks blond der stilfuldt er underspillet og super smart. Den leverer langtidsholdbar farve og hår der føles silkeblødt med ekstra fylde og glans.\nVælg Askeblond for at neutralisere varme toner i hår der er naturligt mellemblond eller lysere. Bland med 8N for maksimal dækning af grå hår.


Fuldtidsuddannelser - Danmarks Statistik\nFuldtidsuddannelser/ordinære uddannelser omfatter uddannelser, der går fra børnehaveklasse til de lange videregående uddannelser og forskningsuddannelser (Ph.d.).\nOplysningerne om fuldtidsuddannelserne ligger i Danmarks Statistiks elevregistret. Fuldtidsuddannelserne er tænkt som et samlet system, hvor delene bygger oven på hinanden i en slags trappestruktur, som fører ud til erhvervslivet på forskellige kvalifikationsniveauer.\nFlest afbrud på erhvervsuddannelserne\nI 2016 forlod 203.600 deres uddannelsesinstitution og begav sig videre ud i livet for at arbejde, videreuddanne sig mv. Mens hovedparten fejrede den gennemførte uddannelse, var der 38.500 studerende som afbrød.\nTabeller i Statistikbanken om 'Erhvervsuddannelser'\nGennem de seneste 45 år havde langt de fleste studerende på lange videregående uddannelser en gymnasial uddannelse som højest fuldførte niveau ved studiestart, mens ca. hver femte havde en anden uddannelse.\nTabeller i Statistikbanken om 'Bacheloruddannelser'\nFor elever, som afsluttede 9. klasse i 2002 med hhv. lave (gennemsnit under 5), middel (gennemsnit på 5-8) og høje (gennemsnit på 8 eller over) karakterer i dansk og matematik, var der forskel på uddannelsesniveau.\nTabeller i Statistikbanken om 'Grundskole'\nFor studenter med karaktergennemsnit blandt de laveste 10 pct. i deres årgang har især pædagoguddannelsen været mest populær de seneste tre årtier. Folkeskolelærer- og sygeplejerskeuddannelsen har også været populære.\nTabeller i Statistikbanken om 'Alle uddannelser'\nTabeller i Statistikbanken om 'Internationale studerende'\nI 2019 lå antallet af fuldførte uddannelsesforløb på de fleste typer uddannelser meget tæt på antallet i 2018. Der var en stigning på 2 pct. fuldførte på gymnasiale, 3 pct. korte videregående og 1 pct. andre videregående.\nDen hvide hue. Hvad fører den til?\nBogen belyser, hvordan det er gået de godt 400.000 personer, som bestod en studentereksamen eller hf (højere forberedelseseksamen) mellem 1975 og 1993.\nLæs artikel: Videregående uddannelse: Høj karakter kan betyde mere end højt niveau (15. aug 2015)\nLæs artikel: Perspektiv nr. 6 (10. dec 2012)\nVaccinationsgraden blandt danskere og efterkommere er næsten lige høj


Din næste kollega er en hest - Halkiær\nDin næste kollega er en hest\n– Hvad kan en hest lære dig om ledelse og samarbejde?\nDagen vil byde på praktiske øvelser kombineret med teori målrettet på udvikling af den enkelte deltager og gøre dig klogere på dig selv. Har du ikke tidligere arbejdet med heste, får du i særdeleshed mulighed for at træde uden for din komfortzone. I et sikkert og trygt miljø, hvor du sammen med hesten sætter retningen, får du mulighed for at bliver klogere på dig selv – kombineret med faciliteret dialog undervejs omkring dine ønsker og udfordringer. Samtidig er der feedback fra dine medkursister, som er det reflekterende team undervejs.\nEfter kurset vil du mærke følelsen af følgeskab fra hestens side, og den vil du lede efter, når du kommer hjem i vante rammer. Derfor giver kurset et stort impact, og flere kursister udtrykker, at refleksionerne over selvindsigten fortsætter længe efter kursets afslutning. Du træner dine evner til at sætte mål og mærke dig selv – det kan du også bruge, når kurset er slut. Udbyttet er lige stort, hvad enten du arbejder med ledelse eller er specialist.\nTina Halkiær Olesen, som har arbejdet med ledelse som en praktisk disciplin indenfor forskellige brancher gennem en årrække. Tina er ligeledes certificeret Horse Dream Partner. Du kan læse mere om hesteassisteret udvikling på www.horsedream.com\n2.448,- ekskl. moms. Vi sender en faktura til dig, inden kurset afholdes.


Opskrift på kød og brød i stegeso\nKød og brød i stegeso\nEn stegeso, rømertopf eller cocotte er vejen til nemme og saftige middagsretter og skønne, sprøde brød. Saft og kraft bevares i soen, og den passer sig selv. Den mørner det billigere forkød, som får smag fra krydderier og grønsager.\nLørdag d. 2. november 2013 - af Redaktion\nIngredienser til gris i stegeso\n1 kg nakkefilét\n2-3 modne tomater, evt. dåse\nFremgangsmåde til gris i stegeso\nSkær kødet i tern på ca. 4 cm, brun det hurtigt på en pande i olivenolie og læg det i den fugtige stegeso drys med salt, peber og paprika.\nPil løg og hvidløg og svits begge dele på panden. Skræl gulerødderne og skær dem i grove stave og læg dem i stegesoen sammen med løg og hvidløg. Kog panden af med vand, rødvin, og tomatpuré. Skær tomaterne i kvarte. Hæld det hele i stegesoen sammen med laurbærblade og timian.\nLæg låg på og sæt retten i en kold ovn. Tænd på 200°. Skær pølsen i tykke skiver. Efter 1 time tilsættes pølserne og retten simrer videre ca. 20 min, til kødet er mørt. Smag til med salt, peber og paprika.\nIngredienser til krydrede, hvide bønner\n175 g tørrede, hvide bønner\n2 stilke oregano eller 1 tsk. tørret\nUdblød bønnerne i koldt vand 10-12 timer. Pil og hak løget og svits det i olivenolie. Skær skallen af appelsinen og skær appelsinkødet i meget små stykker. Tilsæt dem sammen med de afdryppede bønner. Tilsæt salt, oregano og vand og kog bønnerne småt under låg, til de er møre, ca. 45 min.\nIngredienser til landbrød i stegeso\n4½ dl håndvarmt vand\nCa. 550 g sigtemel\n1 lille håndfuld solsikkefrø\nFremgangsmåde til landbrød i stegeso\nSmuldr gæren og rør den ud i vandet. Tilsæt olie, salt, solsikkefrø og mel og ælt dejen smidig og blank. Lad det hæve lunt og tildækket ca. 1½ time. Pensl den fugtige stegeso med olie. Ælt dejen let igennem, form den til et aflangt brød og læg det i stegesoen. Læg låget på og tænd ovnen på 200°. Bag på nederste rille ca. 1 time. Vend brødet ud på en bagerist og lad det køle af.\nTip: Brødet hæver kun en gang. Den anden hævning sker, mens so en kommer op i temperatur i ovnen. Sigtemel er en blanding af rugmel og hvedemel. Hvedemelet giver dejen en bedre hæveevne.\nTip til stegesoen: Stegesoen skal altid gennemvædes med vand og dryppe af, inden den bruges.\nMadopskrift: Anne Skovgard-Petersen\nSelleri med persillesmør i stegeso\nNakkefilet i stegeso\nSvineslag i stegeso med cider


Kvinder Sex Med Dyr Veksle Euro Til Kroner Måske af den grund romanen havde nogen kommerciel succes i sin første udgivelse, men senere har tjent til at cementere forfatterens havhund og plads blandt de bedste amerikanske forfattere. Fortælleren Ismael, en ung mand med erfaring biokemisk abort handelsflåden, havhund, at penis næste tur vil være på en hvalfangst. Ligeledes er det overbevist om, at hans rejse skal begynde i Nantucket, Massachusetts, prestigefyldte ø for sin hvalfangst industri. Inden de når deres penis eller oprindelse af hans eventyr, han slår op et nært venskab med polynesisk harpooner Queequeg erfarne, som indvilliger i at dele selskabet.\nKøb brugte Guitarer\nFind brugte guitarer her │Brugt guitar børs Brugt, andet mærke Harmony fraSælger min skønne Harmony Brugt, da den får lidt opmærksomhed fra min side. Denne model høre til Violet farve absolut bedre ende af hvordan man får en meget stor pik, både kan ses, høres og mærkes. Den er opgraderet fra ende til anden, men ene ædle dele. Pickupperne er skiftet til et par guitar sprøde Seymour Duncans, stolen er en Höfner re-produktion, gode CTS guitars og så videre.\nAllergisk astma - Wikipedia, den frie encyklopædi Ofte er det luftbårne stoffer, der, når de indåndes, er årsagen til allergisk astma. Det kan for eksempel være græs- og birke-pollen, husstøvmiderskimmelsvampe og pelsdyr. Allergi med allergisk astma kan dog også opleve en forværring af birk symptomer af andre årsager såsom ved forkølelse. Ofte kan en enkelt udløsende faktor ikke bestemmes, og det allergi svært at birk allergisk astma fra ikke-allergisk astmaligesom det kan have begrænset betydning at adskille allergisk astma fra ikke-allergisk astma.\nRomantiske bryllupsrejser hele året rundt\nBryllupsrejse - Hvor vil I gerne hen. Se muligheder her I kan vælge at bo på samme hotel under hele rejsen, eller bestille f. I kan også vælge selv at arrangere transporten og blot købe ophold på et af vores hoteller eller udvalgte ferieboliger. Det tager en dejlig fisse at finde de bedste rejsemål og hoteller som passer bryllupsrejse i konceptet hos Hideaways, men det betyder også at du bryllupsrejse være sikker på at alle rejsemål og hoteller er nøje udvalgt i forhold til kvalitet og pris. Vi rejser hele tiden rundt for at finde må jeg vokse min penis rejsemål og hideaways, og i skrivende stund kan du venuslogen på bryllups rejse til følgende lande og destinationer.\nZenbev – naturlig hjælp mod lettere søvnbesvær !\nSov godt med hjælp fra græskarkerner | Her kan Zenbev være en mulig løsning. Det er økologisk, det stammer fra græskarkerner, og på finurlig vis har forskerne med en helt virker metode sørget for en høj optagelighed i hjernen. Så du ikke kun kan zenbev i søvn, men også slipper for at vågne mange gange hver nat. Produktet virker faktisk også på den ængstelse, uro eller milde depression, som kan være vampyrens dagbog fast følgesvend i et det for hektisk liv med stress. Zenbev er ganske enkelt et naturligt og økologisk sovemiddel. Lyder det for godt til at være sandt.\nPhilips Wake Up Light - Vækkeur Med Lysterapilampe - Hf/01 → Køb billigt her\nPhilips lysterapi | Philips Philips har udviklet en serie lysterapiprodukter, som giver dig energien tilbage vækkeur hjælper dig med at vågne mere behageligt i vinterhalvåret. Vi er skabt knep knep at være aktive om dagen og sove om natten. Vores naturlige døgnrytme styres for en stor del af lyset, men manglen på sollys i efteråret og om vinteren her i Norden skaber problemer for kroppens naturlige system. Vi sover dårligere, dagslys sværere ved at vågne og føler os mere trætte end i sommerhalvåret — alt sammen fordi kroppens naturlige samspil med dagslyset forstyrres. Ved hjælp af en daggrysimulator får du hjælp til at holde din søvn / vågnecyklus på sporet, hvilket har vist sig at øge humør-, energi- og produktivitetniveauet for.\nMangler opskrift ang. rejer med skal - Hyggesnak - esplic.somenhest.com\nMadopskrifter med frosne rejer uden skal Sukker, honning og sukkervarer. Kaffe, te, kakao og chokolade. Limonade, mineralvand, saftdrik o. Krydderier og andre hjælpestoffer. Skalrejer - eller pil-selv rejer - fanges af Royal Greenlands egne trawlere i Vestgrønland, hvor de koges og fryses straks efter fangst. Hej, Ja jeg har købt 3 kg.\nLOMMEREGNER - DIN GRATIS LOMMEREGNER Vores online lommeregner kan bruges på alle matematiske niveauer lige fra folkeskolen, big dick tube til de reducerings uddannelser. Udover denne lommeregner så har du også direkte adgang til en formelsamling som du kan bruge sammen med denne lommeregner, hvis der måtte være julefilm på netflix matematiske begreber du måtte være i tvivl om så har lommeregner direkte adgang til den her også. Du er med til at bestemme hva lommeregner skal ske på denne side — snart vil du også finde videoer der beskriver løsninger på forskellige matematiske udfordringer. Det er nogle gange nemmere at løse sine matematisk reducerings når man har det hvordan andre gør det.\nGravid igen efter udskrabning??. | esplic.somenhest.com Første cyklus efter udskrabning 28 dage som førhen men anden cyklus kun 20 dage og lægen mener derfor ikke jeg har haft ÆL. Håber min igen snart blir normal og jeg får to streger igen. Det var også hurtigt Håber det går tyreotoksikose så udskrabning for mig, selvom jeg er ret bekymret nu over den gravid korte cyklus og derfor måske manglende ægløsning. Hvor hurtigt blev i gravide igen efter udskrabning.\nAnd kan udrulle 40 cm penis | esplic.somenhest.com Denne side understøtter beklageligvis ikke forældede browserversioner. I det centralafrikanske land Den Demokratiske Republik Congo kan mændene bryste sig af at have verdens længste penisgennemsnitlig set. Den gennemsnitlige længde er 17,9 cm i erigeret tilstand. Undersøgelsen tegner et klart billede af, at sorte afrikanere og latinoer fra Sydeuropa og Sydamerika har længst dick, mens asiater - og i særlig stor dem i Sydøstasien - har de Hvor. 7.\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Bare at gore esplic.somenhest.com


Mentalisering i tilknytningsrelationer af Jon G. Allen\nBehandling af traumer med traditionel terapi\n”Denne bog handler om et stort sundhedsproblem: traumer i tilknytningsrelationer – i yderste instans overgreb på og vanrøgt af børn. (…) Den voksende forståelse af den afgørende betydning af mentalisering – det at være opmærksom på mentale tilstande som tanker og følelser hos en selv og andre – sætter os mere specifikt i stand til at finde frem til det, som efter min opfattelse er nøglen til traumet og vejen til at komme sig: mentalisering i forbindelse med tilknytningsrelationer. Med inddragelsen af mentalisering vil tilknytningsteori og forskning give os et solidt grundlag for traumebehandling, som tilbyder terapeuter og patienter en klarere forestilling om, hvad vi foretager os.”\ni bogens prolog\n”Allen styrer os behændigt gennem minefeltet af evidensbaserede terapier og når frem til ’traditionel terapi’, en ny kombination af mindfulness, mentalisering og tilknytningsbaseret terapi, der leverer den diagnostiske forståelse, som både terapeut og patient – implicit eller eksplicit – søger.”\n, leder af Anna Freud Centre, i bogens forord\n”Jon G. Allen opfordrer på en yderst engagerende og nyttig måde terapeuter til grundige overvejelser, før de undervurderer værdien af ’traditionel terapi’, når de arbejder med klienter, som har været udsat for relationelle psykiske traumer. Men det, han beskriver, er meget mere end traditionel terapi; det er en kompleks (men særdeles praktisk) destillation af de centrale principper og praksisser, der gør alle de nyere ’evidensbaserede’ terapier effektive.”\n, University of Connecticut Health Center\n, ph.d, er ledende psykolog ved Menninger-klinikken og Helen Malsin Palley-professor i psykisk sundhedsforskning og professor i psykiatri ved Menninger-instituttet for psykiatri og adfærdsvidenskaber ved Baylor College of Medicine. Jon G. Allen har specialiseret sig i behandling af traumerelaterede lidelser og depression. Han er en produktiv forfatter og udgiver, der har skrevet bøger om traumer, depression og mentalisering.


Hunter Wildlife Training Egern – køb legetøjet billigt her\nDu er her: Forsiden Hundelegetøj Hunter Wildlife Training Egern\nSjovt hundelegetøj i medium størrelse (32 cm i diamter)\nReb og plysdyr med indbygget squeaker\nTrænings hundelegetøj fra Hunter\nLegetøj er med til at skabe motion, opmærksomhed og underholdning hos din hund. Hos Canem.dk kan du gå på opdagelse i et stort udvalg af multifunktionelt og sjovt legetøj, som kan fange opmærksomheden hos enhver hund uanset alder.\nDette legetøj er designet som et egern, der sidder i et reb. Når hunden bider eller trykker i egernet, vil det afgive en sjov lyd, som vil skærpe fokusset hos din hund.\nLegetøjet kan vaskes i maskinen, så det kan bruges igennem lang tid.\nKøb legetøj med lyd når du vil glæde din hund\nLyde er med til at højne motivationen for leg og aktivitet, da det skærper interesse hos din hund. Dette egern kan bruges både indenfor og udendørs. Når du skal vælge legetøj til dit kæledyr, skal du sikre dig, at det er lavet i et materiale, som både tåler at blive tygget i, og som kan vaskes, hvis det er lavet i stof eller plys.\nDin hund vil bide i sit legetøj, og derfor skal det kunne rengøres eller vaskes. Dette egern holder til at blive vasket i maskinen ved 30 grader. Dermed kan du opretholde en høj hygiejnestandard i hjemmet og omkring din hund. Vask er ligeledes med til at forlænge holdbarheden på legetøjet. På dén måde kan dit kæledyr få glæde af sit underholdende legetøj i lang tid frem.\nVær opmærksom på størrelse og design\nStørstedelen af kvalitetslegetøj til hunde produceres i forskellige størrelser og designs. Du skal orientere dig mod, hvilken størrelse et bestemt legetøj har, så du er sikker på at give din hund trygge og sikre forhold til leg, aktivitet og underholdning.\nDette egern er fremstillet i størrelse Medium. Det henvender sig til enhver hund uanset race. Det kan bruges til selvstændig underholdning for din hund på egen hånd, og det kan bruges til kvalitetstid mellem dig og din firbenede ven.\nSe mere legetøj fra Hunter her.\nKONG Shakers Luvs Monkey - Str. small Hvis du lede...\nKarlie Flamingo Får\nKarlie Flamingo - Får i hvid plys Her hos Ca...


Forside / Ugens tal for folkesundhed / Arkiv for alle Ugens tal for folkesundhed / 23_2009 /\nForekomsten af drukneulykker er mere end halveret fra 1970 og frem til 2006. I perioden 1970-2006 døde 2976 danskere som følge af drukneulykker i Danmark. Hovedparten var mænd, 87%, og der er oftest tale om personer fra de socialt dårligst stillede grupper. Det viser en ny rapport om druknedød i Danmark, som belyser udviklingen fra 1970 til 2006 og bl.a. ser nærmere på årsagerne til drukneulykker og karakteristika hos de druknede i perioden 2001-2006. Rapporten er baseret på oplysninger fra dødsattester og sociale oplysninger fra Danmarks Statistik.\nBlandt personer som døde i drukneulykker 2001-2006 var andelen på kontanthjælp eller sygedagpenge mv. 4½ gange højere end i befolkningen generelt.\nUndersøgelsens analyser viser, at uligheden var særligt udtalt for drukneulykker i havne, hvor andelen af personer på kontanthjælp, sygedagpenge mv. var næsten 6 gange højere end i befolkningen, og for badeulykker hvor gruppens andel af de druknedøde var 5 gange højere.\nOgså førtidspensionister er en udsat gruppe. Deres andel af de druknede er mere end dobbelt så stor (14%) som af befolkningen (6%). For drukneulykker i forbindelse med fritidssejlads udgjorde førtidspensionister den næststørste gruppe (21%) efter lønmodtagere på grundniveau (28%).\nSocialgruppe og dødsmåde for voksne danskere* druknede i Danmark i perioden 2001-2006. Befolkningens fordeling er vist til sammenligning. Procentfordeling på socialgruppe\nÅrsagerne til den sociale ulighed i relation til drukneulykker i Danmark er ikke på nuværende tidspunkt klarlagt. Internationale studier peger på mulige forklaringer, bl.a. at der kan være forskelle blandt befolkningsgrupper mht. til viden om risici og risikobetonet adfærd ved/i vandet, ikke mindst indtag af alkohol og manglende brug af redningsvest. Dårligt helbred og psykiske problemer kan også spille ind.\nDen markante sociale ulighed i drukneulykker peger på, at der er et behov for målrettet intervention og information til udsatte grupper, udover de generelle kampagner.\nHanne Møller, kommunikationsmedarbejder, temakoordinator og Bjarne Laursen, seniorforsker. Kontaktperson: Hanne Møller, e-mail ham@si-folkesundhed.dk, tlf.: 3920 7777\nDruknedødsfald i Danmark 2001-2006 – og udviklingen 1970-2006. Statens Institut for Folkesundhed, SDU har udarbejdet rapporten for Trygfonden. Rapporten kan rekvireres gratis ved henvendelse til Trygfonden: www.trygfonden.dk


Gulvsliber Give - Professionel gulvslibning til en god pris\nForsiden / Gulvsliber Give\nFå holdbare gulve med GulvKanonen\nHvis du synes, at dit trægulv mest af alt minder om noget, der trænger til at blive udskiftet med et nyt og pænt eksemplar, så bør du overveje en gulvslibning. Selvom gulvet har små skrammer og måske også pletter flere steder, er der stor sandsynlighed for, at en simpel gulvafslibning kan få dit gulv til at se sundt og flot ud igen. Og som om det ikke var nok, et det også en positiv ting for gulvets holdbarhed og styrke.\nGulvKanonen er et erfarent og professionelt gulvfirma, der er specialister i gulvrenovering. Det er især gulvafslibning og -afhøvlinger, vi har udført i mere end 10 år. Vi er perfektionistiske og arbejder hårdt på hver eneste opgave. Det gør os til et sikkert valg, hvis du vælger os til et samarbejde, når du har brug for en gulvsliber i Give.\nMed et professionelt firma som GulvKanonen, har du et sikkert kort på hånden, når dit trægulv skal fornyes. Vi har nemlig de nødvendige kompetencer og professionelle slibemaskiner, der giver det bedste resultat i den højeste kvalitet. Men det er kun nogle af fordelene, du får i forbindelse med et samarbejde med os:\nEt gratis tilbud inklusive en fast pris\nKompetent vejledning gennem hele processen\nStørre sikkerhed for holdbart håndværk\nVi lytter til dine ønsker, når dit gulv skal renoveres. Vores erfaring siger os nemlig, at det giver det bedste resultat. Så søger du en kompetent gulvsliber i Give til at varetage din opgave til en konkurrencedygtig pris, der ikke ødelægger budgettet, er vi et rigtig godt valg. Hos os er god service og veludført håndværk med tre års garanti nemlig en selvfølge.\nRådgivning er vores kernekompetence\nSom et professionelt gulvfirma er vi meget bevidste om, at vores job ikke kun er at levere flotte og holdbare gulvrenoveringer, men i lige så høj grad at sørge for, at vores kunder får den bedste rådgivning, så deres gulvdrømme kan realiseres.\nSå uanset om du søger en dygtig gulvsliber i Give eller et helt andet sted i Jylland, der har stor faglig viden og yder professionel rådgivning, så er vi et trygt valg. I kraft af vores landsdækkende service er vi dagligt i kontakt med kunder, der har brug for sparring og inspiration. Det sikrer dem en gulvbehandling, der giver deres gulve det helt rigtige udseende og den helt rette slidstyrke.\nFå rådgivning og et gratis tilbud\nHar du spørgsmål, der handler om valg af gulvydelse, efterbehandling eller den bedste vedligeholdelse af dit gulv, kan du trygt kontakte os. Med afsæt i dine krav og dit gulvs nuværende tilstand finder vi sammen den bedste løsning, så dit gulv får et nyt, flot og holdbart udseende.\nOm du kontakter os på telefon eller sender os en mail, bestemmer du selv. Vi ser frem til at høre fra dig, så vores gulvfolk kan hjælpe med at finde den helt rigtige løsning på din gulvudfordring. Du får et gratis tilbud, der er ganske uforpligtende, når vi har skræddersyet en løsning, der passer til dine behov.


Red Carpet Inn Rome (New York) - Sammenlign Hotelpriser Rome Vi bruger cookies til at levere vores services. Ved at fortsætte med at bruge vores hjemmeside accepterer du vores cookiepolitik. For flere informationer tryk her\nBillige Hoteller > Hoteller efter land > Hoteller i USA > Hoteller i Rome > Red Carpet Inn Rome (New York)\nRed Carpet Inn Rome (New York)799 Lawrence Street, Rome , USA Vis kort\nRed Carpet Inn Rome (New York): Find foto, anmeldelser, information, udstyr og sammenlign priser for 2 stjerner i Rome , USA.\nMed en beliggenhed i Rome byder Red Carpet Inn Rome på ophold til fordelagtige priser.Hotellet rummer 27 værelser.Gæster kan starte dagen ud med morgenmad som blivet servet hver dag på Red Carpet Inn Rome.Gæster i bil kan besøge Utica og Verona som begge er 30 minutters køretur fra hotellet. Der er kun 20 minutters kørsel til Adirondack Scenic Railroad og Turning Stone Resort and Casino.\nBrugere, som kiggede på Red Carpet Inn Rome (New York) kiggede også på disse 2 stjerner Rome hoteller:\nGenerel vurdering: 3.3/10Rengøring: 4.3/10Service: 4.22/10Udstyr: 3.15/10Beliggenhed: 3.51/10Mad: 3.3/10Værelser: 3.71/10baseret på 45 anmeldelser\nNærmeste hotellerEcono Lodge Rome


Hecht-Nielsen fik Danmarks dårligste borgmester-valg | TV 2 Lorry\nHecht-Nielsen fik Danmarks dårligste borgmester-valg\nBorgmester Johannes Hecht-Nielsen fra Venstre var en af de store tabere ved kommunalvalget i Helsingør for en uge siden. Nu viser en opgørelse over samtlige 98 danske borgmestres personlige valg, at Hecht-Nielsen faktisk fik det dårligste valg af alle siddende og genopstillende borgmestre. Det skriver Helsingør Dagblad i dag.\n27. nov 2013, kl. 07:40\nDet er Fyns Amts Avis, som har gennemgået valgresultaterne for alle borgmestrene. Avisen ville undersøge, om Curt Sørensen, deres borgmester i Svendborg, eventuelt havde Danmarks mest ringe borgmester-valg. Men Sørensen kunne kun sikre sig en tredjeplads på den liste, hvor en topplacering ikke er attraktiv.\nAnalysen afslører nemlig, at Johannes Hecht-Nielsen fik landets dårligste valg som siddende borgmester. Kun lidt over 2 procent af de borgere, der stemte ved valget i Helsingør, stemte personligt på Venstre-manden i Helsingør - det er den laveste andel af stemmerne af alle de borgmestre, der igen var på valg.\n13 ud af de 98 borgmestre genopstillede ikke og fik derfor slet ingen stemmer. Af de 85 borgmestre, som forsøgte at genvinde borgmesterkæden, var Hecht-Nielsen altså den mindst populære blandt de lokale vælgere med 2,35 procent af stemmerne.\nVenstre-borgmesteren bliver til nytår afløst af den konservative Benedikte Kiær, som fik 15,9 procent af Helsingør-stemmerne som personlige stemmer.\nHecht-Nielsen ser den konservative valgsejr og Venstres valgnederlag som et udtryk for, at vælgerne i Helsingør i tirsdags i højere grad så på 2009-begivenhederne end på den førte politik i de seneste fire år, da de afgav deres stemmer. Som bekendt væltede Johannes Hecht-Nielsen den daværende borgmester Per Tærsbøl fra De Konservative, da Hecht-Nielsen i utilfredshed med en smal konstituering sprang fra en aftale, som hans parti havde lavet med de øvrige borgerlige partier samt Lokaldemokraterne, og blev borgmester på venstrefløjens stemmer, altså Socialdemokraterne, SF og Enhedslisten.\n- Jeg tror, at resultatet med mine få procent af stemmerne hænger sammen med hele den afstraffelse, som Venstre får ved dette valg sammen med den konstitueringsgruppe, der slog sig sammen for fire år siden. Vi bliver alle straffet. Selv Enhedslisten får et dårligere valg i Helsingør, end alle havde regnet med. Vi må konstatere, at det, der skete i 2009, efter vælgernes mening var forkert, for vi bliver straffet banen rundt, siger Johannes Hecht-Nielsen.\nVed kommunalvalget bevarede Venstre sine to mandater i Helsingør, men gik tilbage i andelen af stemmer.\nSocialdemokraterne og SF, som gik forrest i støtten til Tærsbøl-kuppet ved konstitueringen i 2009 oplevede også en tilbagegang - henholdvis fra syv til seks mandater og fra fire til et mandat. Enhedslisten gik frem fra et til to mandater, men var fra flere sider blevet spået en større fremgang.\n- Jeg mener stadig, at vi i konstitueringsgruppen har vist et godt samarbejde og opnået betydelige resultater. Men det har helt tydeligt ikke været nok til, at det har opvejet den anden del. Når man ser, hvad der sker rundt omkring os i disse dage, hvor halvdelen af borgmestrene bliver væltet, virker det, der skete i 2009 ikke så slemt. Jeg vil minde om, at der altså ikke var borgerligt flertal i Helsingør Byråd den gang? Der var rødt flertal, det var baggrunden, siger Hecht-Nielsen.


Etikette og ordensregler - Blokhus Golf Klub\nDu er her: Start / Gæster / Etikette og ordensregler\nRengøring af golfvogne (trolleys) foregår ikke foran klubhuset. Der er indrettet en special plads ved bagrummet, og denne skal benyttes.\nDet henstilles, at alle hjælper med til at holde orden. Service og flasker skal\nafryddes efter brug, både i caféen og på terrassen.\nTræningsbolde må kun benyttes på træningsområder.\nIndspil og pitchslag er ikke tilladt til puttinggreen ved starterhuset.\nGolfbiler må kun føres af personer over 18 år.\nHold god afstand til teesteder, greens og bunkers. Kør ikke mellem greens og bunkers\nPåklædningen skal være pæn og anstændig.\nDet er ikke tilladt at spille i bar overkrop eller i strandtøj.\nAnvisninger vedrørende banelukning og kørsel med vogne skal følges.\nGreenkeepere har altid fortrinsret.\nBaneservice & Centret\nBaneservice og Centret kan ændre hold, så der skal spilles i 4 bolde.\nIndsamling af bolde\nDet er forbudt at indsamle bolde på banens område, med henblik på videre salg.\nEtikette – på banen\nDet er en gruppes ansvar at holde trit med gruppen foran. Hvis den taber et helt hul og forsinker gruppen bagved, bør den opfordre gruppen bagved til at gå igennem; uanset hvor mange spillere der er i denne gruppe. Hvis en gruppe ikke har tabt et helt hul, men det er klart at gruppen bagved kan spille hurtigere, bør den opfordre den hurtigere spillende gruppe til at gå igennem. En runde må under normale omstændigheder højst vare 4 t. og 15 min. Det er ikke tilladt, at der spiller mere end 4 bolde pr. starttid.\nI øvrigt henvises der til Golfreglerne Afsnit 1. – Etiketteregler.\nStraf for overtrædelse af ordens- og etiketteregler.\nKlubbens bestyrelse kan ligeledes ved overskridelse af ovenstående anvisninger, idømme personen en passende straf, i form af advarsel, påbud, karantæne eller bortvisning.


Salg - Detail/Butik - 7730 Hanstholm - Bytorvet 13 - home Erhverv\nForretningslokale i Hanstholm Shopping Center\nStort regulært forretningslokale i Hanstholm Shopping Center beliggende lige ved det vestlige indgangsparti og med særdeles gode parkeringsforhold lige uden for døren.\nLokalet har senest været udnyttet til bowlingcenter, og ejendommen, der er opført i 1974, er på i alt 1.137 m².\nForretningslokalet er opdelt i flere gode rum i varierende størrelser, som kan udnyttes af flere forskellige lejere som med fordel vil kunne slå sig sammen og deles om det store lejemål, og eventuelt også om det personale der skal ansættes. Der er handicap samt dame- og herretoiletter tilknyttet ejendommen.\nHanstholm Shopping Center er byens eneste butikscenter som har eksisteret siden starten af 1970'erne.\nCentret rummer en bred vifte af specialbutikker og kædeforretninger samt dagligvareforretningen Fakta. I 2014 blev butikscentrets nye centertorv indviet.\nDer er tilkørselsrampe til lastbil, og ejendommen er beliggende på lejet grund, som andrager 1.152 m²\nSælger har overtaget ejendommen på tvangsauktion, hvorfor sælger alene har begrænset kendskab til ejendommen og ejendommens forhold. Budgiver opfordres til at lade ejendommen gennemgå af en sagkyndig og i øvrigt indhente sædvanlige oplysninger herom. Sælgers oplysninger i nærværende salgsprospekt er således alle givet ud fra de for sælger som realkreditselskab der har erhvervet ejendommen på tvangsauktion, umiddelbart foreliggende oplysninger, idet sælger ikke indestår for rigtigheden heraf.\nBruttoareal 1.137 m2\nGrundareal 1.152 m2\nBebygget areal 1.137 m2


August - Kreds021\nKreds021 ❯ Politik ❯ Netop Nu ❯ 2012/2013 ❯ August\nJeg håber, I alle sammen er kommet godt i gang med det nye skoleår og i særdeleshed med den nye aftale. I kan forhåbentlig allerede nu mærke, at den giver mening i hverdagen og i langt højere grad skaber rum for en professionel udøvelse af lærerarbejdet.\nRenovering af kredshuset\nRenoveringen skrider planmæssigt fremad, og hvis vi havde et flot hus før, så er det intet imod, hvordan det efterhånden tager sig ud. Vi planlægger at holde åbent hus, når vi er helt færdige. Det bliver formentlig engang til oktober/november. Mere om det senere.\nVi er kommet fint i gang med arbejdet i den nye styrelse. Der er som bekendt skiftet ud på en del skoler, og det gør naturligvis, at tingene må gribes lidt anderledes an. Der er dog ingen tvivl om, at udskiftningen af styrelsen har haft et rigtig fint forløb, og processen har givet mulighed for at holde fast i arvegodset, samtidig med at nye folk med nye idéer og holdninger kommer ind og giver deres besyv med til, hvordan vi arbejder, prioriterer og udvikler.\nDet er vores indtryk, at alle almenskolerne er kommet i gang med det nye skoleår med en helt anden energi og lyst. Det er der jo næppe noget overraskende i, men det er nu alligevel skønt at konstatere, at vores nye aftale giver den luft, som er helt nødvendig for at kunne lykkes med den store opgave, som lærerjobbet er.\nNår det er sagt, så er der allerede indløbet en masse spørgsmål, der udfordrer vores aftale, men det kan for mig at se ikke være anderledes. Det er så nu vi skal bevise, at vi formår at fastholde de gode intentioner og finde fælles løsninger. Jeg er grundlæggende slet ikke i tvivl om, at det nok skal lykkes. Vi har alle sammen en voldsom interesse i at få skabt et velfungerende skolevæsen.\nDen 5. september afholdes årets første implementeringsmøde. Det er en tradition, vi grundlagde sidste skoleår, som vi fastholder fremadrettet. Her mødes Ballerup Kommune, Ballerup Lærerforening samt skoleledere og tillidsrepræsentanter og drøfter, hvorledes det går med implementeringen af aftalen. Det er en stærkt demokratisk form, som for mig at se er afgørende for et godt resultat.\nSamarbejdet med Ballerup Kommune\nDer tegner sig især fire områder, hvor samarbejdet med kommunen skal stå sin prøve i år:\n- Vi har hele strukturprocessen, hvor BLF vil sidde med i styregruppen. Det er i sig selv positivt og viser tydeligt, at kommunen har sadlet om og nu inddrager os i processer og beslutninger.\n- Så er der inklusionsudfordringen. Her indgår vi i et projekt sammen med kommunen med støtte fra ministeriet. Første skridt skulle I allerede være bekendte med, idet alle lærere har fået tid til at udfylde et spørgeskema til en start. Forhåbentlig vil der denne gang ske det, at medarbejderne tages med på råd, således at der kan skabes ejerskab til opgaven ude i det enkelte klasselokale. Ellers er det hele tabt på gulvet fra start – netop hvad vi har set indtil nu.\n- Ballerup Kommune skal have ny MED-aftale. Jeg har siddet med i en arbejdsgruppe, som har udarbejdet et notat til Hovedudvalget. Det er ligeledes min forventning, at vi vil være repræsenteret i forhandlingsorganet, når det træder i kraft, men det hører I mere om, når vi er nået lidt længere. Hovedformålet er at revitalisere Hovedudvalget, men også formål og hensigter vil jeg vende tilbage til på et senere tidspunkt.\n- Vores A08 er jo kun 1-årig, så den skal der kigges på, og dertil kommer formentlig, at der skal arbejdes for, at specialskolerne ligeledes kommer på A08. Det skal nok blive en spændende udfordring.\nDerudover har vi naturligvis et løbende samarbejde, som jeg kun kan tale varmt om. Jeg har stor tro på, at det vil fortsætte i dette skoleår.\nDet forholder sig desværre sådan, at Lautrup endnu en gang står over for at måtte afskedige en lærer. Skolen kører med voldsomt underskud, og der er faktisk ikke mange positive ting at sige om, hvordan lærerne på Lautrup har haft det de senere år. Det er dog mit udtalte håb, at der vil opstå en anden stilling i kommunen til den lærer, som er i overskud på Lautrup. Det er på mange måder utrolig ærgerligt, for udmeldingen fra lærerne på Lautrup er ellers, at man ser lidt lysere på fremtiden, end man har gjort. Men endnu en afskedigelse kaster naturligvis sorte skygger ind over skolen.\nKongressen står lige for døren. Her skal vi drøfte Ok13, samfundstendenser, Ny Nordisk Skole, vedtægtsændringer og forhåbentlig også arbejdstid. KL lægger som bekendt enormt pres på i øjeblikket, og det er vores opfattelse i BLF, at vi i DLF for en gang skyld skal være lidt på forkant med tingenes gang og således drøfte mulige KL-krav, før vi faktisk har dem. OK13 kunne godt gå han og blive lidt af et slagsmål.\nEllers er der bare tilbage at ønske jer alle sammen en god arbejdslyst med alle de forestående opgaver!\nFagforeningshilsner fra ’ham dér formanden’


Storspillende og 'satans irriteret' Landin måtte ud – Ekstra Bladet\nSpansk fodbold 9 timer siden Dropper æresport for Real: Derfor nægter Barcelona Samfund 16 min. siden Bitcoin-konkurrent steg 8000 procent: - Det er håbløst nu! Samfund 14 min. siden Årets Nytårstorsk: Dum i bolden Samfund 7 min. siden Blev hun dræbt af sine to hunde - eller hvad skete der i skoven? 112 Lige nu Togvogn falder ned på motorvej Spansk fodbold 9 timer siden Dropper æresport for Real: Derfor nægter Barcelona\nLørdag d. 16. jan. 2016 - kl. 23:04 0 0\nEt lille vrid i venstre ankel sendte en storspillende Landin ud i slutningen af Danmarks åbningskamp mod Rusland - og så var han satans irriteret over dommerne\nNicklas Landin får tapet foden op efter et vrid i anklen (Foto: Lars Poulsen)\nGDANSK (Ekstra Bladet): Publikum råbte Landin, Landin, Landin så voldsomt, at det havde medført tumultariske scener i Gdansk, hvis EHF havde besluttet at tildele kampens spiller til andre end den danske landsholdsmålmand.\nOg selvom EHF er lige så berygtet for tåbeligheder, som FIFA er det for skurke, så valgte de ganske rigtigt Landin, der med en redningsprocent på 44 kom forrygende fra start og var arkitekten i Danmarks 31-25 sejr over Rusland.\nI slutningen af kampen måtte danskeren dog skiftes ud med backup'en Kevin Møller, da et lille vrid i venstre ankel gav anledning til bekymring.\nDet var dog ikke værre, end at anføreren er klar igen, når Danmark spiller på mandag mod Montenegro.\nInden det kom så langt var han manden, der stod så meget i vejen, at russerne aldrig nåede at trække fra i 1. halvleg, der i stedet endte helt lige 13-13.\nUndervejs i første halvleg var Landin flere gange i ophedet dialog med dommerne, og det var der en særdeles god grund til, fortalte Kiel-keeperen, da han skulle sætte ord på sin egen præstatoin efter kampen:\n- Det var fint. Der var en masse frie skud og i dag kom jeg godt fra start, og det gør det noget nemmere at stå i mål.\n- Og så er jeg satans irriteret over, de fik så mange straffe efter redninger. De skulle åbenbart have to chancer hver gang.\nDu virkede irriteret på dommerne i 1. halvleg?\n- Jeg synes, at når deres kæmpe store streg (Aleksandr Chernoivanov, red.) får bolden og bare vælger at mose ind i vores spillere og nærmest ikke hoppe ind over stregen og så får straffe - det er lidt underligt, sagde anføreren, der storroste det danske publikum, der havde fyldt hele Ergo Arena i Gdansk.\nEn af grundende til den dårlige danske start var et langsomt angrebsspil. Det tog Gudmundur Gudmundsson konsekvensen af til 2. halvleg, hvor han bænkede Mikkel Hansen og spillede med Michael Damgaard.\n- Det var måske ikke Mikkels bedste kamp, så det var godt, at Mensah og Damgaard kunne komme ind og vise deres kvaliteter, som vi også har set det i træningskampene.\nOgså Henrik Mølgaard blev skadet i lørdagens kamp. Han forlod hallen midt i anden halvleg, men var efterfølgende ved godt mod.\n- Det er bedre nu, end da jeg forsøgte at gå i omklædningsrummet. jeg ved ikke, hvad det er.\n- Men mit forsøg på at forlade hallen var en broget oplevelse. Der kunne jeg godt mærke, at jeg ikke kunne komme tilbage i kampen. Men jeg spiller vel igen om to døgn, siger Mølgaard, der fik Gorbok i ryggen efter en Landin-redning, og selvom han ikke umiddelbart kunne mærke noget, så satte den sig i ryggen.\n- Nu skal den lige undersøges, sagde forsvarsspilleren der alligevel fik scoret to gange på tre forsøg.\nHenrik Mølgaard forlader hallen i store smerter (Foto: Lars Poulsen)\nTV: Sådan er det at være målmand. Se hvor hurtigt bolden kommer.


Hjemmefødsel set fra en mands side – Smilerynker.dk\nHjemmefødsel set fra en mands side\nJeg har indimellem skrevet om hjemmefødsel her på bloggen og her op mod min fjerde fødsel, har jeg fået nogle søde kvinder og en jordemor til at skrive deres beretninger og tanker om hjemmefødsler. Har du erfaring med hjemmefødsel, og har du lyst til at fortælle din historie og få den udgivet her på bloggen, så send mig meget gerne en mail.\nJannik Boysen er far til tre, snart fire, som alle er født hjemme. To kom så hurtigt, at han måtte agere jordemor. Han er 33 år og arbejder som leder af HR i Røde Kors’ asylafdeling, og så er han min dejlige mand og far til alle vores børn. Jeg har stillet ham nogle spørgsmål om hans tanker omkring hjemmefødsel.\nHavde du hørt om hjemmefødsler, før jeg blev gravid?\nJa, jeg vidste da godt det eksisterede, men jeg havde aldrig rigtig tænkt, at det var noget, som jeg ville komme til at have med at gøre.\nHvad tænkte du, da jeg nævnte, at jeg gerne ville føde hjemme?\nMin første tanke dengang kan jeg huske var: “hun er da vanvittig! Det er alt for usikkert og risikabelt at føde derhjemme.” Jeg kan også huske, at jeg i en kort periode prøvede at tale dig fra det ud fra pointen om, at jeg syntes, det var meget ansvar, der ville blive lagt på mine skuldre, hvis det foregik i mit hjem, hvor jeg havde et vist ansvar for dig (og senere alle de andre).\nHvad gjorde dig tryg?\nJeg tror ikke som sådan, at der var noget der gjorde mig tryg, men jeg holdt op med at bekymre mig, da jeg mærkede hvor tryg og sikker, du var i din sag.\nHvordan var omgivelsernes reaktioner? Familie? Venner?\nJeg har altid oplevet dem som positive. Nogle mennesker var meget forundrede, og syntes vi var noget aparte, men jeg har også oplevet beundring og respekt for beslutningen. Jeg oplever at folk synes det er vældig sejt, selvom de ofte er afklarede ift. at det ikke er noget for dem, men også at det er rigtig sejt at “turde” at føde derhjemme.\nHvad har din rolle været under fødslerne?\nVed den første fødsel var det at sikre de gode rammer og opbakningen. Ved resten af fødslerne har det ene tage det andet, rollen er ikke rigtig blevet defineret, idet der ikke har har været tid til andet end bare at være i det. Tage imod.\nHvordan var din oplevelse af fødslerne?\nDen første hjemmefødsel husker jeg som meget rolig, kontrolleret og eksemplarisk. De restende har været lidt hektiske og knap så eksemplariske, men på trods af det er det oplevelser, som jeg er meget stolt af, og som jeg aldrig ville have været foruden.\nHvad har været de positive sider ved hjemmefødslerne?\nNu har jeg jo ikke andet at sammenligne med, da min kone aldrig har født på et hospital, men der er mange for mig at se: Vi er i de hjemmevandte rammer; vi skal ikke tage af sted på hospitalet, og vi skal ikke til at tage hjem fra et hospital efterfølgende; rammerne er vores egne – fødslen bliver vores egen.\nHvad har været de negative sider ved hjemmefødslerne?\nJeg ved det faktisk ikke. At jordemoderen ikke kom frem i tide måske…\nEr der ting du vil gøre anderledes næste gang?\nGøre jordemoderen HELT overflødig!\nVil du opfordre andre til hjemmefødsel?\nJa helt bestemt, men jeg synes det skal respekteres, hvis man ikke føler sig tryg. Det er et spørgsmål om tryghed, men den anden vej rundt så burde det være udgangspunktet for alle. Det kunne være smukt, hvis det var normen, at børn blev født i hjemmet – som det i øvrigt har været så langt tilbage man kan gå.\nHar du nogle råd- mand til mand?\nStol på din kvinde. Det er hendes valg og dit job at bakke hende op – intet andet.\nGode råd til andre par, som overvejer hjemmefødsel?\nPrøv at tal (og lyt) lidt mere med folk/par der har prøvet hjemmefødsel end folk/par der ikke har. Jeg ved godt det ikke er nemt, men det handler om at skabe tryghed og ændre et mindset. Tal det godt igennem, definer roller og planlæg (med skyldigt hensyn til at det måske ikke lige udfolder sig præcis som I havde planlagt det).\nEn jordemoder om hjemmefødsler\nDerfor har jeg født alle mine børn hjemme!


Sådan Setup Intern LAN - Tips for you - Tipsed.Com\nOpsætning af et lokalt netværk (LAN) i dag er nemmere end nogensinde før med masser af billige netværksteknologi muligheder.Endvidere til interne LAN-netværk, er mere tilgængelige og også billigere sikkerhedsudstyr og software.Uanset om du ønsker at forbinde brugere internt i en organisation eller i hjemmet, opsætning interne LAN til nem internet og intranet adgang.\nVid, at interne LAN tillader relaterede og autoriserede brugere at dele oplysninger på et lokalt netværk.Tilslut flere computere i dit hjem eller organisation.Tillad brugere at dele vigtige oplysninger, programmer og internettet.\nudpege en computer inden for LAN område som din server.Brug en computer, der ikke vil sandsynligvis blive flyttet, da det vil være omdrejningspunktet for din interne LAN.Holde det på et sikkert sted.\nKøb og installere en router.Vedhæft enten en trådløs eller en\nanden type router til din server.Kør software, der følger med routeren, som den trådløse Belkin router og software.Følg anvisningerne, og tilslutte passende ledninger mellem din internetforbindelse, routeren og din server.\nSørg for at have en forbindelse til internettet.Kontroller andre computere til opsætning interne LAN.Se om du kan oprette forbindelse til netværket fra hver computer i dit LAN.Indse, hvis du opretter en kablet LAN, skal du køre ledninger i hele din organisation eller hjem for at forbinde computere til serveren.Kør ledningerne gennem klimaanlæg udluftninger at undgå at bore ind i vægge, hængende ledninger mod vægge eller kører dem langs gulvet.\nTilføj en firewall til din server og computere på netværket at opsætte interne LAN.Se, at nogle routere kommer med sikkerhedsfunktioner, herunder firewall-beskyttelse.Brug adgangskodebeskyttelse også, når du installerer routeren at holde udenforstående får adgang til din interne LAN.\nforstå, at nogle LAN omfatter computere placeret rundt omkring i verden, men brugere på disse computere er bemyndiget til at komme ind og udnytte LAN.Find også, at mange LAN er forbundet på flere måder (f.eks, satellit, trådløse og Ethernet).\nLær mere om at bygge dit eget LAN på pcmech.com\nLæs om trådløs LAN-sikkerhed.\nTjek netværksudstyr, herunder routere.\nFind magtfulde routere og andet netværksudstyr på cisco.com.


Statsforvaltningens brev af 18. november 2008 til en borger - PDF Free Download\n1 Statsforvaltningens brev af 18. november 2008 til en borger Denne sag vedrører spørgsmålet om lovligheden af en indkaldelse til et ekstraordinært møde i et stående udvalg. Det er statsforvaltningens opfattelse, at indkaldelsen til det ekstraordinære møde i Plan & Miljøudvalget den 19. maj 2008 kl ikke har været i strid med lovgivningen. Statsforvaltningen foretager ikke yderligere i sagen. Her følger en gennemgang af sagens baggrund og en nærmere begrundelse for statsforvaltningens opfattelse. Sagens baggrund : Du er socialdemokratisk medlem af Esbjerg Byråd, og har plads i Plan & Miljøudvalget, der består af fem medlemmer. Socialdemokratiet har ikke udpeget andre medlemmer til dette udvalg. Formanden for Plan & Miljøudvalget har tillige plads i Økonomiudvalget. Dette udvalg består af ni medlemmer, hvoraf socialdemokraterne er repræsenteret med tre medlemmer. Den 14. maj 2008 meddelte du borgmesteren i Esbjerg Kommune, at du var forhindret i at deltage i næste byrådsmøde på grund af lejrskoleophold. Næste ordinære byrådsmøde var den 19. maj 2008 kl Den 19. maj 2008 kl afholdt Økonomiudvalget ligeledes ordinært møde. På dagsordenen til begge møder var der optaget en sag vedrørende lokalplan 513, serviceområde nord for Dokhavnen, Esbjerg TILSYNET MED KOMMUNERNE I REGION SYDDANMARK STATSFORVALTNINGEN SYDDANMARK STORETORV AABENRAA JOURNAL NR.: /352 SAGSBEHANDLER: SBSOE DIREKTE TELEFON: TELEFON: TELEFAX: EAN-NR SE-NR EKSPEDITIONSTID: MANDAG - ONSDAG: TORSDAG: FREDAG: TELEFONTID: MANDAG-ONSDAG: TORSDAG: FREDAG: Den 14. maj 2008 henledte et økonomiudvalgsmedlem borgmesterens opmærksomhed på, at sagen ikke havde været behandlet i et møde i Plan & Miljøudvalget. Følgende fremgår blandt andet af punkt 8 i protokoludskrift fra mødet i Økonomiudvalget den 19. maj 2008 :\n2 Økonomiudvalget, den punkt 8 Beslutning Sagen behandles på et ekstraordinært møde i Plan & Miljøudvalget og Økonomiudvalget den 19. maj 2008 kl Du blev ca. kl. 10 mundtligt indkaldt til det ekstraordinære møde i Plan & Miljøudvalget, hvor du ifølge egne oplysninger straks gjorde indsigelser mod indkaldelsen og mødets afholdelse, da du som ovenfor nævnt var forhindret i at deltage. Du gentog disse indsigelser i e-post sendt senere samme dag til borgmesteren, udvalgsformanden, kommunaldirektøren, og teknisk direktør. Følgende fremgår af denne e-post : Jeg er dags dato blevet indkaldt til ekstraordinært møde i Plan & Miljøudvalget. Jeg gjorde straks, da jeg mundtligt blev overdraget meddelelsen, opmærksom på, at jeg ikke fandt dette hensigtsmæssigt og formålstjenligt og jeg ikke ville acceptere dette, da jeg ikke finder det i overensstemmelse med styrelsesloven og forvaltningen på forhånd godt var klar over, at jeg ikke havde mulighed for at deltage, og er derfor blevet afskåret fra at deltage i den demokratiske proces. Jeg vil hermed også skriftligt gøre opmærksom på, at jeg ikke finder det i orden at indkalde til udvalgsmøde i Plan & Miljø dags dato med få timers varsel. Jeg mener ikke dette er korrekt jf. styrelsesloven. Jeg finder det ikke korrekt, hvis mødet alligevel gennemføres trods mine indsigelser. Hvis der skal indkaldes til ekstraordinært møde i Plan- og Miljø, så finder jeg det nødvendigt, at dette sker i overensstemmelse med styrelsesloven. Jeg vil derfor på det kraftigste bede om, at det indkaldte ekstraordinære møde ikke gennemføres. Følgende fremgår af blandt andet af protokoludskrift fra byrådets møde den 19. maj 2008 : SAGSOVERSIGT 1 12 Punkter på lukket møde 13. Under godkendelse af dagsordenen anmodede den socialdemokratiske gruppe om at sag nr. 5 tages af dagsordenen, da medlem af Plan & Miljøudvalget [dit navn] ikke havde mulighed for at deltage i et ekstraordinært møde i udvalget den SIDE 2\n3 hed for at deltage i et ekstraordinært møde i udvalget den 19. maj For at behandle sagen stemte 20 (V+C+0+F) Imod at behandle sagen stemte 9 (A) Sag nr. 5 bliver herefter behandlet. Sagsnr Lokalplan nr Serviceområde nord for Dokhavnen, Esbjerg. Økonomiudvalget, den punkt 8 Beslutning Sagen behandles på et ekstraordinært møde i Plan & Miljøudvalget og Økonomiudvalget den 19. maj 2008 kl Plan & Miljøudvalget, den (ekstraordinært møde) Beslutning Godkendt Økonomiudvalget, den (ekstraordinært møde) Beslutning Socialdemokraterne mener ikke, at sagen kan behandles, da medlem af Plan & Miljøudvalget [dit navn] ikke har mulighed for at deltage i mødet, Et flertal af Økonomiudvalget (V+C+0+F) anbefaler indstillingen til Byrådets godkendelse. Byrådet, den 19. maj 2008 punkt nr. 5 Beslutning Flertallets indstilling sat til afstemning For stemte 20 Imod stemte 9 Indstillingen blev herefter godkendt. I din klage af 25. maj 2008 har du rejst spørgsmål ved Økonomiudvalgets kompetence til at indkalde til ekstraordinært møde i et stående udvalg, ligesom du har rejst spørgsmål ved lovligheden af at indkalde til møde med så kort et varsel, især henset til, at du på forhånd havde meldt afbud til byrådets møde. Til brug for statsforvaltningens behandling af sagen, har vi modtaget en udtalelse fra et flertal i byrådet af 12. september 2008, en mindretalsudtalelse, betegnet som ændringsforslag til byrådets udtalelse til statsforvaltningen af 18. august 2008 og forvaltningens bemærkninger til mindretalsudtalelsen (bilag 1) af 25. august Følgende fremgår blandt andet af byrådets udtalelse til statsforvaltningen : SIDE 3\n4 Byrådets udtalelse vedrørende sagen : Indledningsvis bemærkes, at det var formanden for Plan & Miljøudvalget, der - på baggrund af drøftelsen i Økonomiudvalget indkaldte til det ekstraordinære møde i udvalget. Der har således ikke været tale om, at Økonomiudvalget har indkaldt til ekstraordinært møde i Plan & Miljøudvalget. Ifølge den kommunale styrelseslov 20, stk. 1 vedtager udvalgene hvert år en mødekalender. Det antages, at udvalgsformanden herudover kan indkalde til ekstraordinært udvalgsmøde, hvis der er behov for dette. Den kommunale styrelseslov indeholder ikke frister for indkaldelse til ekstraordinære udvalgsmøder. Baggrunden for at indkalde til det ekstraordinære møde i Plan & Miljøudvalget med kort varsel var, at sagen skulle behandles på det ordinære Byrådsmøde samme aften og herefter endeligt behandles på det næstkommende ordinære Byrådsmøde den 16. juni 2008, som var det sidste byrådsmøde inden sommerferien. Såfremt det ekstraordinære møde i Plan & Miljøudvalget ikke var blevet afholdt som sket, ville det i stedet have været nødvendigt at indkalde til ekstraordinært møde i Byrådet, og det ville have været vanskeligere at indkalde de 31 medlemmer af Byrådet til ekstraordinært Byrådsmøde end de 5 medlemmer af Plan & Miljøudvalget. Som det fremgår blandt andet af referatet fra Byrådsmødet den 19. maj 2008 havde processen omkring behandling af lokalplanforslaget været særdeles kompliceret, og sagsbehandlingen havde som følge heraf været af længerevarende karakter. Hensynet til interessenterne i lokalplanen tilsagde derfor ligeledes, at sagen blev færdigbehandlet inden sommerferien. Det bemærkes i den forbindelse, at flere interessenter havde væsentlige interesser i lokalplanens endelige indhold, herunder særligt den interessent, som ønskede at opføre et større nybyggeri på den del af lokalplanområdet, som det blev vedtaget at lade udgå af lokalplanen. Der henvises til, at socialdemokraternes medlemmer af Økonomiudvalget tilkendegav, at de var indforstået med, at der indkaldtes til det ekstraordinære møde, selvom de var klar over, at dette ville indebære, at deres partifælle [dig] ikke kunne deltage. Der henvises endvidere til, at der var tale om en ukompliceret sag, samt at det stod klart, at [din] deltagelse i det ekstraordinære møde i Plan & Miljøudvalget ikke ville kunne ændre udvalgets indstilling. Det fremgår blandt andet af mindretallets udtalelse, der består af en række ændringsforslag til indholdet af flertallets udtalelse. Blandt andet er det mindretallets opfattel- SIDE 4\n5 se, at det var økonomiudvalget, der indkaldte til møde i Plan & Miljøudvalget. Mindretalsudtalelsen afsluttes med følgende : At [du] ikke er blevet indkaldt med et rimeligt varsel. Det er på ingen måde i overensstemmelse med god kommunal praksis og intensionerne i den kommunale styrelsesvedtægt, at indkalde et byrådsmedlem til et udvalgsmøde med så kort et varsel, at udvalgsmedlemmer ikke på nogen måde har mulighed for at deltage i mødet, sætte sig ind i dagsordenen og dermed fratages muligheden for at gøre sin indflydelse gældende. Det fremgår i øvrigt af kommunens hjemmeside på internettet, at henholdsvis Plan & Miljøudvalget, Økonomiudvalget og Byrådet i møder henholdsvis 6. juni 2008, 9. juni 2008 og 16. juni 2008 tog endelig stilling til den i sagen omhandlede lokalplan og at lokalplanen blev vedtaget af et flertal i byrådet på 19 medlemmer (V+C+F) og 11 imod (A+O). Derudover fremgår, at beslutningsprotokollerne i Esbjerg Kommune er opdelt efter en fast skabelon der for hvert enkelt punkt, hvorom der skal forhandles, indeholder følgende afsnit : sagsnummer, indledning, sagsfremstilling, lovgrundlag, økonomi, personaleforhold, planmæssige konsekvenser, konsekvenser for andre udvalg, høring, vurdering herunder alternativer, navn på stående udvalg og mødedato, udvalgets beslutning, økonomiudvalg og mødedato, økonomiudvalgets beslutning, byrådet og mødedato og byrådets beslutning. Statsforvaltningens udtalelse : Statsforvaltningen fører tilsyn med, at kommunerne overholder den lovgivning, der særligt gælder for offentlige myndigheder, jf. 48, stk. 1 i lov om kommunernes styrelse (styrelsesloven - lovbekendtgørelse nr. 696 af 27. juni 2008). Det bemærkes, at det er forudsat i styrelsesloven, at statsforvaltningen foretager en overvejende skriftlig sagsbehandling. Der er således grænser for tilsynets muligheder for at skabet klarhed over en sags faktiske omstændigheder. Der henvises til Hans B. Thomsen m.fl., Lov om kommunernes styrelse med kommentarer, 2004, side 325 n. Retsgrundlag : SIDE 5\n6 Følgende fremgår af 8, stk. 2 og 4, 20, stk. 1, 2 og stk. 3, punktum, 22 i styrelsesloven og 3 i Normalforretningsordenen for kommuner (NFO - Indenrigsministeriets cirkulære nr. 129 af 27. juni 1969) : 8, stk. 2. Ekstraordinære møder afholdes, når borgmesteren finder det fornødent, eller mindst en tredjedel af medlemmerne forlanger det. Borgmesteren fastsætter tid og sted for de ekstraordinære møders afholdelse, og møderne bekendtgøres så vidt muligt forud for kommunens beboere. Stk. 4. Borgmesteren sørger for, at der så vidt muligt senest 4 hverdage inden kommunalbestyrelsens møder udsendes en dagsorden til medlemmerne, og at det fornødne materiale til bedømmelse af de sager, der er optaget på dagsordenen, så vidt muligt er tilgængeligt for medlemmerne mindst 3 hverdage inden mødet. 20. Udvalgene udøver deres virksomhed i møder. Økonomiudvalget og hvert stående udvalg træffer for hvert regnskabsår beslutning om, når og hvor udvalgets møder skal afholdes. Udvalgets beslutning om mødeplan kan af ethvert af udvalgets medlemmer forlanges indbragt til afgørelse af kommunalbestyrelsen. Stk. 2. Udvalgene er beslutningsdygtige, når mindst halvdelen af medlemmerne er til stede. Alle beslutninger træffes ved stemmeflertal. Stk. 3. Udvalgene fastsætter selv deres forretningsorden. Udvalgene kan fastsætte regler om varigheden af udvalgsmøderne. Forud for udvalgenes møder udsendes en dagsorden til medlemmerne. For hvert udvalg føres en protokol, hvori udvalgets beslutninger indføres. ( ) 22. Udvalgene vælger selv deres formand, jf. dog 18, stk. 1. Ethvert medlem af udvalget er forpligtet til at modtage valg til formand. Formanden forbereder, indkalder og leder udvalgets møder og drager omsorg for, at dets beslutninger indføres i beslutningsprotokollen. Stk. 2. Formanden kan på udvalgets vegne afgøre sager, som ikke tåler opsættelse eller ikke giver anledning til tvivl. Kommunalbestyrelsens formand underrettes forudgående om afgørelsen af sager, som ikke tåler opsættelse, medmindre der er tale om afgørelser, der ved lovgivningen er henlagt til udvalget. Stk. 3. Ethvert medlem af udvalget kan for dette indbringe ethvert spørgsmål om formandens virksomhed, og formanden skal meddele udvalget de oplysninger, dette forlanger. Formanden er i enhver henseende undergivet udvalgets beslutninger. NFO 3. Dersom et medlem senest 8 dage forud for et ordinært møde har indgivet skriftlig anmodning om behandling af en sag, sætter borgmesteren denne sag på dagsordenen for førstkommende møde. Stk. 2. Borgmesteren foranlediger, at der senest 4 hverdage inden et ordinært mødes afholdelse tilsendes hvert af kommunalbestyrelsens medlemmer en dagsorden. Stk. 3. Når en sag er optaget på dagsordenen for et ordinært møde, skal det fornødne materiale til sagens bedømmelse medmindre det forinden er tilsendt medlemmerne være tilgængeligt på kommunekontoret i mindst 3 hverdage inden mødet, heraf mindst 1 dag i tidsrummet kl En fortegnelse over sagerne skal samtidig være SIDE 6\n7 met kl En fortegnelse over sagerne skal samtidig være fremlagt. Stk. 4. Ved indkaldelse til ekstraordinært møde giver borgmesteren i videst muligt omfang medlemmerne underretning om de sager, der skal behandles på mødet. Henvendelsen fra dig giver statsforvaltningen anledning til at tage stilling til følgende spørgsmål : 1. kan der, og i givet fald hvem har kompetencen til at indkalde til et ekstraordinært møde i et stående udvalg, herunder spørgsmålet om beslutningsprotokollers beviskraft 2. gælder der særlige tidsfrister for indkaldelse til ekstraordinære møder i et stående udvalg 3. kan et mindretal forhindre gennemførelsen af et ekstraordinært møde i et stående udvalg. Ad 1. Kan der, og i givet fald hvem har kompetencen til at indkalde til et ekstraordinært møde i et stående udvalg, herunder spørgsmålet om beslutningsprotokollers beviskraft. Spørgsmålet om afholdelse af ekstraordinære møder er for så vidt angår kommunalbestyrelsen reguleret i styrelseslovens 8, stk. 2. Statsforvaltningen konstaterer, at der ikke i styrelsesloven er en tilsvarende regulering om afholdelse af ekstraordinære møder i et stående udvalg. Det bemærkes dog, at bestemmelsen i 20, stk. 1, hvorefter det tilkommer udvalget at vedtage en mødeplan for et regnskabsår, og som er bindende for udvalget, ikke antages at afskære udvalgets formand fra at indkalde til ekstraordinære møder, når formanden finder det fornødent. Der henvises til Hans B. Thomsen m.fl., Lov om kommunernes styrelse med kommentarer, 2004, side 135 ø. Et flertal i et udvalg kan endvidere pålægge en formand at indkalde til et ekstraordinært udvalgsmøde, hvilket er en følge af, at udvalgsformanden i enhver henseende er undergivet udvalgets beslutninger, jf. 22, stk. 3 i styrelsesloven, og ovenfor nævnte kommentar side 146. Det er således ikke udelukket, at der kan afholdes ekstraordinære møder i et stående udvalg. Betingelsen er, som det fremgår, at formanden finder det nødvendigt, eller at et flertal i udvalget pålægger formanden dette. SIDE 7\n8 Det fremgår af 20, stk. 3, 3. punktum i styrelsesloven, at der for hvert udvalg føres en protokol, hvori et udvalgs beslutningerne indføres. Det bemærkes, at styrelsesloven ikke indeholder nogen nærmere bestemmelser om indretningen af beslutningsprotokollen, men det må efter protokollens formål kræves, at dens beviskraft ikke kan drages i tvivl, og protokollen tjener således til dokumentation for, at det indførte er i overensstemmelse med de faktiske forhold. Der henvises til Hans B. Thomsen m.fl., Lov om kommunernes styrelse med kommentarer, 2004, side 136 n. og side 58 ff., og Erik Harder, Dansk Kommunalforvaltning I, 1988, side 113 ff. Statsforvaltningen konstaterer, at Økonomiudvalget i sit ordinære møde den 19. maj 2008 drøftede mulighederne for at indkalde til ekstraordinært møde i såvel Plan & Miljøudvalget som Økonomiudvalget senere samme dag, og at formanden for Plan & Miljøudvalget tillige er medlem af Økonomiudvalget. Statsforvaltningen konstaterer endvidere, at der blev indkaldt til ekstraordinært møde i Plan & Miljøudvalget senere samme dag. Som beslutningsprotokollen fra Økonomiudvalgets møde vedrørende dette punkt er formuleret, kan den umiddelbart forstås således, at det er Økonomiudvalget, der træffer beslutning om at indkalde til et ekstraordinært møde i Plan & Miljøudvalget. Henset til flertallets oplysninger i brev af 12. september 2008 om det passerede, kan man også forstå beslutningsprotokollen således, at den alene gengiver de faktiske forhold nemlig, at sagen behandles i ekstraordinære møder i de to udvalg senere samme dag. Såfremt protokollen skal forstås således, at det er Økonomiudvalget, der har truffet beslutning om, at der skal ske indkaldelse til ekstraordinært møde i Plan & Miljøudvalget, er det i strid med lovgivningen, da et økonomiudvalg ikke har hjemmel til at indkalde til møder i et stående udvalg. Dette tilkommer, som ovenfor nævnt, kun formanden for det stående udvalg, enten fordi vedkommende finder dette fornødent, eller fordi et flertal i udvalget pålægger formanden at gøre dette. Såfremt protokollen skal forstås således, at der alene er tale om gengivelse af de faktiske forhold, er det statsforvaltningens opfattelse, at protokollens beviskraft kan drages i tvivl, hvilket heller ikke er i overensstemmelse med lovgivningen, eftersom protokollen ifølge sin egen ordlyd SIDE 8\n9 angiver, at det er økonomiudvalget, der har truffet beslutning om den pågældende indkaldelse. Som det fremgår ovenfor, behandler statsforvaltningen som altovervejende hovedregel sine sager på skriftligt grundlag, og der således begrænsninger i statsforvaltningens mulighed for at afdække det faktisk passerede. Statsforvaltningen må derfor i sin vurdering af en sag, hvori der er uenighed om de faktiske forhold, henholde sig til de oplysninger, der fremgår af sagen, og på den baggrund lægge de oplysninger til grund, der mest har formodningen for sig. Statsforvaltningen konstaterer, at kommunens beslutningsprotokoller er opdelt efter en fast skabelon, og at denne skabelon blandt andet har afsnit med det stående udvalgs mødedato og dets beslutning, økonomiudvalgets mødedato og dets beslutning og byrådets mødedato og dets beslutning. Statsforvaltningen må endvidere konstatere, at spørgsmålet om, hvorvidt det er økonomiudvalget eller formanden for Plan & Miljøudvalget, der har besluttet at indkalde til ekstraordinært møde i Plan & Miljøudvalget ikke udtrykkeligt ses at være rejst, før du retter henvendelse til statsforvaltningen i brev af 25. maj Det ses således ikke af din e-post af 19. maj 2008 til borgmesteren, udvalgsformanden, kommunaldirektøren og teknisk direktør, at du udtrykkeligt gør indsigelse mod, at Økonomiudvalget efter din opfattelse har truffet beslutningen, ligesom spørgsmålet ikke ses at være rejst i forbindelse med Plan & Miljøudvalgets behandling af sagen på det ekstraordinære møde eller ved Økonomiudvalgets behandling af sagen på det ekstraordinære møde eller på Byrådets møde senere samme dag. Statsforvaltningen finder derfor ikke grundlag for at fastslå, at flertallets oplysninger om, at beslutningen om indkaldelse til ekstraordinært møde blev truffet af formanden for Plan & Miljøudvalget, er ukorrekte, heller ikke selvom drøftelserne fandt sted under Økonomiudvalgsmødet. Efter statsforvaltningens opfattelse følger det imidlertid heraf, at protokollen ikke kan anse for at være udtryk for det faktisk passerede. Da der ikke foreligger oplysninger om, at Økonomiudvalgets beslutningsprotokoller generelt ikke føres i overensstemmelse med lovgivningen, foretager statsforvaltningen imidlertid ikke yderligere vedrørende dette spørgsmål. SIDE 9\n10 Ad 2. Gælder der særlige tidsfrister for indkaldelse til ekstraordinære møder i et stående udvalg. Det fremgår af 8, stk. 2 i styrelsesloven, at borgmesteren fastsætter tid og sted for de ekstraordinære møders afholdelse i kommunalbestyrelsen, og at møderne så vidt muligt bekendtgøres forud for kommunens beboere. Det fremgår af 3, stk. 4 i normalforretningsordenen, at borgmesteren ved indkaldelse til ekstraordinært møde i kommunalbestyrelsen i videst muligt omfang giver medlemmerne underretning om de sager, der skal behandles på mødet. Hverken styrelsesloven eller normalforretningsordenen indeholder bestemmelser om, hvornår det ekstraordinære kommunalbestyrelsesmøde skal afholdes, men det må antages at påhvile borgmesteren at søge mødet afholdt så hurtigt som muligt efter modtagelsen af anmodningen herom i de situationer, hvor et mindretal begærer dette. Det er endvidere antaget, - med henvisning til 3 i normalforretningsordenen og 8, stk. 4 i styrelsesloven, hvorefter der senest fire hverdage før et møde skal udsendes dagsorden, - at varslet for indkaldelse til ekstraordinære møder normalt skal være mindst fire dage, og at undtagelse herfra må forudsætte, at der foreligger tvingende grunde. I kravet om indkaldelse ligger, at alle kommunalbestyrelsesmedlemmer skal indkaldes på en sådan måde, at man kan regne med, at de under normale omstændigheder vil have fået underretning om mødets afholdelse så længe før mødets begyndelse, at de har rimelig mulighed for at tilrettelægge deres deltagelse og forberede de sager, der skal behandles. Hertil må høre, at fristen for fremlæggelse af sager overholdes, medmindre der er tale om behandling af sager, der ved tidligere lejlighed har været fremlagt. Når det om de ekstraordinære møder i kommunalbestyrelserne er bestemt, at de så vidt muligt skal bekendtgøres for kommunens beboere, ligger heri en tilkendegivelse om, at et ekstraordinært møde kun, hvor sagens beskaffenhed gør det uomgængeligt nødvendigt, må afholdes med så kort varsel, at den forudgående bekendtgørelse for kommunens borgere ikke kan gennemføres. Der henvises til Hans B. Thomsen m.fl., Lov om kommunernes styrelse med kommentarer, 2004, side 34 n., side 70 i Betænkning nr. 1425/2002 om Indsigt i den kommunale administration, og Erik Harder, Dansk Kommunalforvaltning I, 1988, side 47 f. SIDE 10\n11 Som ovenfor nævnt regulerer styrelsesloven ikke spørgsmålet om afholdelse af ekstraordinære møder i stående udvalg og som følge heraf heller ikke spørgsmålet om varslet til sådanne. Det er imidlertid statsforvaltningens opfattelse, at de principper om varsel, der gælder for indkaldelse til ekstraordinære møder i kommunalbestyrelsen, tilsvarende må gælde for indkaldelse af ekstraordinære møder i et stående udvalg. Udgangspunktet er således, at udvalgsmedlemmerne får underretning om mødets afholdelse så længe før mødets begyndelse, at de har rimelig mulighed for at tilrettelægge deres deltagelse og forberede de sager, der skal behandles, hvortil også hører, at fristen for fremlæggelse af sager overholdes, medmindre der er tale om behandling af sager, der ved tidligere lejlighed har været fremlagt. Det skal bemærkes, at fristen som er angivet i 8, stk. 4 i styrelsesloven ikke er absolut, jf. formuleringen så vidt muligt. Der er således taget hensyn til, at der på møderne kan medtages hastende sager, og sager, hvor der umiddelbart kan tages stilling. Statsforvaltningen konstaterer, at sagen om den pågældende lokalplan var optaget på byrådets dagsorden til mødet den 19. maj Statsforvaltningen går ud fra, at hvert enkelt byrådsmedlem som følge heraf har modtaget sagsmateriale til bedømmelsen af sagen, jf. 8, stk. 4 i styrelsesloven. Statsforvaltningen konstaterer endvidere, at sagen tidligere havde været behandlet i Plan & Miljøudvalget. Selvom varslet til det ekstraordinære møde i Plan & Miljøudvalget var kort, har der efter statsforvaltningens opfattelse i den konkrete sag ikke været tale om et urimeligt kort varsel. Det er således statsforvaltningens opfattelse, at medlemmerne af Plan & Miljøudvalget havde rimelig tid til at tilrettelægge deres deltagelse og forberede den sag, der skulle behandles i det pågældende møde. Statsforvaltningen lægger vægt på, at det ekstraordinære møde i Plan & Miljøudvalget skulle starte umiddelbart før byrådets møde, og at sagen var på dagsordenen til byrådets møde. SIDE 11\n12 Den omstændighed, at du i den konkrete situation allerede den 14. maj 2008 havde meldt forfald til byrådets møde, ændrer ikke statsforvaltningens opfattelse. Statsforvaltningen finder i øvrigt ikke grundlag for at forholde sig til vurderingen af, om det var nødvendigt, at sagen blev behandlet i byrådets møde den 19. maj Ad 3. Kan et mindretal forhindre gennemførelsen af et ekstraordinært møde i et stående udvalg. Som det fremgår ovenfor, regulerer styrelsesloven alene adgangen til indkaldelse af ekstraordinære møder i kommunalbestyrelsen. Som det også fremgår af det ovenfor nævnte, kan en udvalgsformand, hvis han skønner, at det er nødvendigt, indkalde til ekstraordinært udvalgsmøde, ligesom et flertal i udvalget kan pålægge ham dette. Det følger heraf, at mindretallet ikke kan kræve, at formanden indkalder til ekstraordinært udvalgsmøde. Der henvises til Hans B. Thomsen m.fl., Lov om kommunernes styrelse med kommentarer, 2004, side 135, 146, Betænkning nr. 1271/1994 om kommunalpolitikernes arbejdsvilkår, side 27. Det er statsforvaltningens opfattelse, at da et mindretal i et udvalg ikke kan kræve et ekstraordinært møde afholdt, kan et mindretal heller ikke forhindre afholdelse af et ekstraordinært møde, selvom mindretallet måtte være forhindret i at deltage i mødet. Det har således ikke været i strid med lovgivningen, at formanden for Plan & Miljøudvalget har indkaldt til ekstraordinært møde i udvalget med kort varsel, selvom du var forhindret i at deltage. I øvrigt : Esbjerg Byråd har modtaget en kopi af dette brev. Udtalelsen vil snarest blive offentliggjort på statsforvaltningens hjemmeside på internettet ( Med venlig hilsen Anne Rasmussen kontorchef SIDE 12\n13 /Stella Bøttger specialkonsulent SIDE 13


KU Derude: Studiemiljøet på CSS\nSvært at finde studiemiljøet\naf: Lise K. Lauridsen og Tania Maria Johannesen\nMarie Ildvedsen og Signe Schilling sidder foran en bærbar computer i et af de hyggelige kælderlokaler i Delikantinen på CSS.\nSom studerende på tiende semester på Statskundskab har de ikke gjort det helt store for at sætte sig ind i hvad der foregår på deres nye studiested, men generelt er de glade, især for den nye kantine.\nI Statskundskabs gamle kantine bestod menuen primært af boller og kiks. Til gengæld havde de et fast samlingssted for alle studerende på studiet i cafeen Jacques D.\n»Man skal nok gøre lidt mere for at blive en del af studiemiljøet her, og personligt er jeg blevet for doven,« siger Marie Ildvedsen.\nSigne synes det er rart at kunne møde venner der læser på andre fag på fakultetet. Men de undrer sig begge over at der ikke er flere fælles aktiviteter.\n»Hvorfor skal der være fire-fem forskellige små institutbiblioteker der lukker kl. 15 i stedet for et stort bibliotek der så kunne holde længere åbent? Så ville det virke meget mere som et fælles sted.«\nFredagsbaren på CSS har endnu ikke haft besøg af Marie og Signe, men en fest har de dog været til.\n»Den var bare ikke særlig sjov. Vi er vant til at kende alle og at der er langt flere fyre til festerne. Her var der 80 procent kvinder og 20 procent mænd,« fortæller de to piger grinende.\nI Sociologis bygning på CSS har de studerende fået en hel søjlesal til studenterområdet Katedralen.\nDenne torsdag eftermiddag ligger Katedralen øde hen bortset fra Claire Madon fra Bretagne i Frankrig der her har fundet en smutvej udenom om den fælles kopikælder i hovedbygningen.\nDe sidste syv måneder har hun fulgt de engelske kurser i mediesociologi på KU. Hun er glad for CSS selv om her virker meget øde om vinteren.\n»At det er et gammelt hospital kan godt føles lidt underligt når man går igennem de lange gange her og tænker på hvad der er foregået før i tiden,« siger hun.\nClaire Madon hører til gruppen af internationale studerende der udgør op imod ti procent af samtlige studerende på Samfundsvidenskab.\nStudiemiljøet for internationale studerende er godt, men hun savner nyheder om universitetet på engelsk. Og så glæder hun sig til at det bliver lidt varmere.\n»De udendørs faciliteter er gode. Jeg tror det bliver helt anderledes at være studerende her om to måneder, så kan vi gå udenfor og spise picnic på græsplænerne,« siger hun.\nI den fælles bar på CSS ? kaldet Kommunen ? er Morten Kallehauge ved at gøre klar til psykologernes månedlige torsdagsbar.\nSom psykologistuderende på sjette semester lever han en omtumlet tilværelse med forelæsninger forskellige steder i byen.\n»Jeg er meget lidt på CSS, for jeg har undervisning andre steder i byen, så jeg er her faktisk kun i forbindelse med fester eller barer,« siger han.\nHan synes det er et problem at der ikke rigtigt er plads til at holde fester for hele fakultetet, men torsdagsbaren er kommet godt i gang.\n»Der kommer flere mennesker end nogensinde før både fra Psykologi og andre fag, så det er fedt. Det fælles cafelokale har været en god start for at skabe nogle fælles rammer for studerende på tværs af institutter,« siger han.\nHan tror ikke at ledelsen på CSS kan gøre så meget andet for studiemiljøet end at levere rammerne.\n»Det er op til de studerende selv at skabe det studiemiljø de gerne vil have ved at møde op når der sker noget. I virkeligheden er faciliteterne jo ikke så vigtige, det er jo først når der kommer mennesker at det bliver sjovt,« mener Morten Kallehauge.\nI den nyindrettede lounge med udsigt til Øster Farimagsgade har Randi Hansen og Susan Hansen slået sig ned i en sofa.\nDe læser begge antropologi på første år. Randi startede oprindeligt mens Antropologi stadig lå på Vandkunsten i Indre By.\n»Studentercafeen Kilden var mere et samlingspunkt. Her er mødestederne spredt ud over stort areal, og der kommer mange andre end antropologistuderende,« siger hun.\nAlligevel synes hun at antropologerne har fået langt bedre forhold end før. Susan er også glad for det nye campusområde på det gamle hospital.\n»Omgivelserne er skønne, og lokalerne er flotte og lyse,« siger hun. I forhold til faciliteterne har de ikke noget at klage over.\n»Det sværeste for os nye har nok været at orientere sig om hvem der ellers læser antropologi, men jeg tror det bliver nemmere til sommer når vi kan sidde udenfor,« mener Susan.\nFredagsbaren har ikke været det store mødested endnu fordi antropologernes sidste time fredag slutter kl. 12, og baren først åbner kl. 14, men Susan der nyt medlem af festudvalget, oplyser at baren snart vil åbne tidligere.\nDårligt forberedt flytning\nTemperaturen nærmer sig 25 grader i et lille kælderlokale der ligger ud mod Øster Farimagsgade. Varmen skyldes tre kopimaskiner der kører på fuldt drøn.\nDe tre kopimaskiner går for at være det eneste sted hvor studerende på CSS kan kopiere.\nSøren Frederik Bregenov der læser på sjette semester på Statskundskab har ventet i 20 minutter.\n»Normalt har jeg ikke tålmodighed til det her, så jeg går på Vester Kopi i stedet, men i dag holder jeg ud fordi jeg skal aflevere en bog på biblioteket,« forklarer han.\nPå spørgsmålet om hvad han synes om studiemiljøet på CSS, lyder svaret: »Det er jo ikke kommet som en overraskelse for nogen at vi skulle flytte, så jeg synes sagtens man kunne have forberedt sig bedre på at nye fysiske rammer let kommer til at sprænge sammenholdet på studierne.\nAlle traditioner og aktiviteter på Statskundskab gik nærmest i stå hele sidste semester,« fortæller Søren.\nTil gengæld synes han at der er blevet holdt gode fester og barer på tværs af studieretningerne.\n»For nylig er der blevet arrangeret fælles vinterferie på tværs af fagene, og det ville jo aldrig være sket før i tiden,« siger han.


Så for katten! Husse Denmark\nFerien er bestilt, alle glæder sig – men hvad gør I lige med katten, mens hele familien er afsted?\nKatte drømmer ikke på samme måde som sine mennesker om at komme på ferie – den er sjældent så fascineret af sol og da slet ikke vand som resten af familien – og det ved de godt hos Bakkely Kattepension, som hvert år har besøg af rigtigt mange tilfredse feriekatte. Og tilfredse katteejere.\n- Når man ved, at ens kat har det godt, mens man er på ferie, er det så meget nemmere at nyde ferien, måske under sydligere himmelstrøg. Man behøver ikke gå og bekymre sig om, om katten har det for varmt, har drukket alt sit vand, om den spiser for lidt eller for meget – eller måske kommer til skade. Når katten er på ferie hos os, sørger vi for, at den har det godt og nyder ferien lige så meget som sine mennesker, fortæller Klaus Ørjan, der i mere end 20 år har drevet Bakkely Kattepension i Brørup.\nBakkely Kattepension startede dengang tilbage i 1998 i det små, med ni bure. I dag råder kattepensionen over ikke færre end 55 værelser af forskellig størrelse, så alle katte kan få dækket deres pladsbehov. Hvis en kat er utryg, har den det ofte bedst i et af de små bure, mens de store bure har plads til hele kattefamilier. Der er naturligvis også bure med løbegård til de katte, der hjemmefra er vant til at kunne bevæge sig frit ud og ind.\nKlaus lægger stor vægt på, at kattene har det godt, når de er væk fra deres vante omgivelser, og det sikrer han ved at sørge for, at katten har god plads, får den rigtige pleje og det bedste foder.\n- Vi kan se, at vi gør det rigtige – det er ofte de samme katte, vi får i pension igen og igen – og selvfølgelig betyder det meget for os, at ikke bare kattene, men også deres ejere er glade for os, slutter Klaus Ørjan.


Flere end 6.000 meldte sig ledige 1. december\nNetop offentliggjorte tal fra Beskæftigelsesministeriet viser, at 6.289 personer meldte sig ledige i går. Det er et ganske højt antal ledighedstilmeldinger, og 1. december tegner sig dermed for det femtehøjeste antal ledighedstilmeldinger på en enkelt dag under hele coronakrisen.\nGenerelt er der dog et højt antal tilmeldinger til ledighed på månedens første hverdag. Siden april har der under coronakrisen i gennemsnit været 5.871 ledighedstilmeldinger på den første hverdag i måneden. Alle øvrige dage har i gennemsnit budt på mindre end 1.000 ledighedstilmeldinger om dagen i perioden fra april til i dag.\nMange tusinde danskere har startet julemåneden med at melde sig ledig. En utrolig trist situation. Men tager vi de bredere briller på, så er der intet kuriøst i, at ledighedstilmeldingerne stiger betragteligt i forbindelse med månedsskiftet, da mange som følge af opsigelsesvarsler først afslutter ansættelsen og aflønningen ved en måneds udgang. Det er derfor også alt for tidligt at drage en konklusion, at ledigheden nu brager vi vejret. Afmeldte ledige vil først vise sig i statistikken med en dags forsinkelse, og omvendt vil der løbe flere ledighedstilmeldinger til de kommende dage. Så først mod slutningen af ugen kan vi sige noget endeligt om den samlede ledighedsudvikling. Dagens tal er imidlertid til den lidt høje side, men min forventning er, at ledigheden vil være nogenlunde uændret med lille pil op, når vi samler sammen for månedsskiftet.\nMed dagens tal kravler ledigheden igen over 160.000 personer, hvilket ikke er set siden 1. oktober. Men her det som nævnt vigtigt at notere sig, at afmeldinger til ledighed først lander med en dags forsinkelse, og vi forventer derfor, at tallet vil dale igen over de kommende dage.\nDer er aktuelt elementer, som trækker i hver sin retning på arbejdsmarkedet. På den ene side står vi i øjeblikket med en øget smitte og øget restriktionsniveau, hvor genopretningen komplet har mistet pusten. Sammen med et fortsat efterslæb af opsigelsesvarsler fra tidligere i krisen kan det sende ledigheden op. På den anden side efterspørges der i et rigt omfang arbejdskraft med et fortsat højt antal stillingsopslag. Så sent som i sidste uge blev der slået mere end 5.000 stillinger op, hvilket er højere end gennemsnittet for den seneste fem år. Sådan har billedet været siden sommer med et højere antal stillingsopslag end normalt. Når vi lægger det hele sammen, ser vi dog en svagt højere sandsynlighed for, at ledigheden vil pege en anelse op over den kommende tid. Der vil dog langt fra være tale om nogen eksplosion og vil på ingen måde kunne måle sig med den første smittebølge i foråret.